Naslovna » BG servis » Obeležene biciklističke trake u Bulevaru oslobođenja\nPreraspodelom kolovoznih površina promenjen je odnos vozača motornih vozila prema biciklistima, saopšteno je iz Sekretarijata za saobraćaj.\nBiciklističke trake sa zaštitnim pojasom od pola metra obeležene su uz desnu ivicu kolovoza, a njih prati i postavljanje vertikalne saobraćajne signalizacije.\nNa ovaj način povećava se bezbednost biciklista jer oznake na kolovozu ukazuju vozačima na njihovo prisustvo. Krajnji cilj predstavlja povećanje broja građana koji će za obavljanje svog putovanja koristiti bicikl, a ne putnički automobil.\nKorišćenjem bicikla kao prevoznog sredstva štedi se novac, poboljšava zdravlje i čuva životna sredina. (Beoinfo)\nTagoviautokomanda biciklisti biciklistička staza biciklističke trake biciklizam bulevar oslobođenja\nPrethodni Pal Zileri: kolekcija „Momentum“ jesen/zima 2015/16\nSledeći Serbian Latte Art championship 2015


Poništeni glasački listić na biralištu u Beogradu\nNa izborima u Srbiji su preovladale negativne nad pozitivnim porukama i to može voditi jačanju nacionalističke linije u srpskoj politici, kaže za Radio Slobodna Evropa Danijel Server (Daniel Serwer), američki stručnjak pri Centru za transatlantske odnose sa sedištem u Vašingtonu.\nMožda su građani glasali za sigurniju opciju, za političare na vlasti koje znaju, bez obzira na njihove mane, umesto za nove koji mnogo obećavaju ali nije izvesno da li će to i da ispune, ističe za RSE Franc Lotar Altman (Franz Lothar Altmann), nekadašnji direktor balkanskog ogranka Instituta za međunarodna i bezbednosna pitanja iz Berlina.\nServer smatra da je teško predvideti ishod drugog kruga predsedničkih izbora i ko će formirati novu vladu, jer postoji mnogo kombinacija.\n„Mislim da prodemokratske snage nisu ostvarile neki poseban rezultat. Smatram da ovi izbori nagoveštavaju da u osnovi neće biti velike promena u srpskoj politici osim možda izvesnog zaokreta u nacionalističkom pravcu. Nikolić je ostvario dobar rezultat, Dačić takođe, doduše Košutnica nije baš najbolje prošao. Sve u svemu, na ovim izborima nije baš iskazano preveliko proevropsko opredeljenje. Koliko god da je Tadić u poslednje četiri godine imao na umu da Srbiju usmeri ka Evropi, to se nije pokazalo na ovim izborima“, ocenjuje Server.\nPostavlja se pitanje da li će Dačić sada biti kingmaker, odnosno da li od njega zavisi ko će formirati vladu i biti predsednik. Server ne deli to mišljenje.\n„Postoje i druge opcije, na primer, stvaranje velike koalicije Srpske napredne i Demokratske stranke. Međutim, tačno je da je njegova pozicija sa 15 procenata osvojenih glasova veoma snažna, pogotovo ako se ima u vidu da su dva ključna kandidata dobila tek oko 25 odsto“, navodi on.\nAltman ističe da se očekivalo da će Tadić i Nikolić voditi mrtvu trku, ali i da će obojica dobiti više glasova.\n„Iznenađenje je veliki uspon socijalista, od kojih će zavisiti kako i ko će formirati novu vladu, mada mi se čini da će dosadašnja vladajuća koalicija biti i u novom kabinetu. S druge strane, činjenica je da je Dačić nastojao da se u predizbornoj kampanji distancira od Tadića, ali kažem, oni će naći načina da opet formiraju vladu, tako da se u suštini ništa nije promenilo“, ocenjuje Altman.\nKakvu su poruku poslali birači u Srbiji koji su veoma nezadovoljni svojim standardom, korupcijom?\nServer smatra da su poručili da su razočarani, „da ne žele rigorozne mere štednje, zatim da ne prihvataju promenu politike prema Kosovu i Bosni i Hercegovini. Dakle, rekao bih da preovladavaju negativne nad pozitivnim porukama i da će to voditi jačanju nacionalističke linije u srpskoj politici. Jedna od poruka je da su birači podeljeni u svojim htenjima“.\nPrema Altmanu, Tadićeva taktika je bila uspešna i dala je rezultate.\n„Ušao je lično u kampanju raspisivanjem predsedničkih izbora, podržavajući tako i svoju partiju na parlamentarnim. Građani veruju da je on garancija da će Srbija nastaviti put ka Evropskoj uniji. Iako to nije bila preterano vidljiva tema u kampanji, čini se da je članstvo u EU važno za većinu građana Srbije, mada istraživanja javnog mnjenja to ne pokazuju. Možda su ljudi glasali za sigurniju opciju, za političare na vlasti koje znaju, bez obzira na njihove mane, a ne za nove koji mnogo obećavaju ali nije izvesno da li će to i da ispune“, smatra Altman.\nSAD i EU neće imati aktivnu ulogu u formiranju vlade\nPostavlja se pitanje ako su birači tako nezadovoljni zašto nisu „kaznile“ vladajuću koaliciju i podržali opoziciju.\nServer ponavlja da ni Tadić niti Nikolić nisu prošli najbolje na ovim izborima.\n„Ostvarili su slabiji rezultat nego na prethodnim. Ovakvi rezultati sugerišu da biračko telo nije poslalo poruku da želi veliku promenu politike“, zaključuje Server.\nAko njih dvojica nisu prošla najbolje, da li je na neki način Dačić pobednik ovih izbora?\nPrema Serveru, zvuči čudno da postoji neko ko je treći pobednik, ali je Dačić definitino ojačao svoju poziciju, mnogo više nego ostali.\n„To, između ostalog, pokazuje da je proevropska orijentacija Srbije manje očigledna kao rezultat ovih izbora“, ističe on.\nMožda to pokazuje i činjenica da Liberalno demokratska partija, kao verovatno jedina liberalna i izrazito proevropska stranka, ostvarila relativno skroman rezultat od oko 6 odsto.\nServer smatra da ona nije loše prošla, ali nije ostvarila rezultat koji joj omogućava da kaže: „ova politika je budućnost Srbije, ali nijedna partija to nije uspela na ovim izborima“.\nTadić je politikom ’i Srbija i Kosovo’, želeo da izbegne da bude previše radikalan, odnosno da ne bude optužen da se odriče Kosova, kaže Franc Lotar Altman.\nJedno od pitanja je i spoljne politike nove vlade u Beogradu i Tadića ako pobedi na predsedničkim izborima, tačnije da li će i dalje istrajavati na politici „i Kosovo i Srbija“.\nAltman smatra da će se više fokusirati na deo politike koji se odnosi na Evropu a manje na Kosovo.\n„On je politikom ’i Srbija i Kosovo’, želeo da izbegne da bude previše radikalan, odnosno da ne bude optužen da se odriče Kosova. Ako uspe da formira vladu, Tadić će imati četiri godine na raspolaganju i sada može da napravi veće ustupke kada je reč o Kosovu, kako bi Srbija ušla u sledeću fazu pregovora o članstvu u EU, jer se može pozvati na podršku građana“, rekao je Altman.\nKada je reč o regionu i međunarodnoj zajednici, prema mnogim procenama prihvatljiviji im je Tadić nego Nikolić bez obzira na promenu svoje retorike.\nServer ističe da je to generalno tačno, ali nije toliko bitno kao što je bilo na prethodnim izborima.\n„Nikolić se ponaša korektno u opoziciji, zauzeo je proevropski kurs. Ne mislim da će SAD i Evropa imati aktivnu ulogu u formiranju nove vlade u Srbiji kao prošli put“, ocenio je Server.


RUSIJA GLASALA PROTIV, REZOLUCIJA ODBIJENA – Slobomir – Internet, Radio i TV stanica ; najnovije vijesti iz BiH i regiona\nPočetna / BIH / RUSIJA GLASALA PROTIV, REZOLUCIJA ODBIJENA\nRUSIJA GLASALA PROTIV, REZOLUCIJA ODBIJENA\n8. јула 2015.\tBIH, BIJELJINA, REGION, REPUBLIKA SRPSKA, SVIJET, VIJESTI Ostavite komentar 1,162 Pregledi\nU Njujorku je počela sjednica Savjeta bezbjednosti UN o Bosni i Hercegovini, koja je juče u tri navrata odlagana jer nije bilo konsenzusa o prijedlogu britanske rezolucije o Srebrenici.\n0 glasova za, jedan glas protiv i četiri suzdržana glasa su konačni ishod glasanja, što znači da nacrt rezolucije o Srebrenici nije usvojen, zbog negativnog glasa stalne članice, odnosno Rusije.\nAmbasador Rusije Vitalij Čurkina je pozvao da se nacrt rezolucije ne stavlja na glasanje i rekao da će u suprotnom Rusija glasati protiv.\nČurkina rekao je da se Rusija zalaže za istragu svih zločina i nad Bošnjacima i nad Srbima i nad Hrvatima i upitao treba li postavljati pitanje ko je od njih stradao više, zatim je zatražio minut ćutanja za žrtve sukoba u BiH.\nZa sada još nije poznato da li će rezolucija danas biti stavljena na glasanje.\nZamjenik ministra inostranih poslova Rusije Genadij Gatilov izjavio je ranije danas da Rusija i ostale stalne članice Savjeta bezbjednosti UN pokušavaju da naprave „kompromisni tekst“ rezolucije o Srebrenici, prenosi Sputnjik.\n„Od početka smo željeli da se rezolucijom izrazi podrška Dejtonskom procesu“, rekao je Gatilov.\n„Vraćati se iznova na svu tu priču i određivati ko je kriv za genocid, štaviše, svaljivati krivicu na čitav narod, konkretno Srbe, smatramo kontraproduktivnim“, ocijenio je zamjenik ministra inostranih poslova Rusije.\nBritanski prijedlog rezolucije o Srebrenici, po četvrti put za posljednja 24 časa, našao se na dnevnom redu Savjeta bezbjednosti Ujedinjenih nacija, ali još uvijek nije poznato da li će se ambasadori država članica, zbog udaljenih stavova Rusije i Britanije, izjašnjavati o tom dokumentu.\nRusija je i poslije jučerašnjih konsultacija ostala pri stavu da će uložiti veto na rezoluciju ako se njen tekst ne izmijeni.\nPrethodno je Kina ranije juče tražila da se glasanje o rezoluciji odloži dok se ne postigne konsenzus svih članica ovog tijela svjetske organizacije.\nTo je treće odlaganje sjednice, koja je prvobitno bila zakazana juče za 16 časova, zatim je odložena za sat vremena, a potom je došlo i do drugog odlaganja za 21 sat po srednjoevropskom vremenu.\nTekst britanske rezolucije apsolutno je neprihvatljiv za Srbiju.\nRojters je javio, pozivajući se na svoje diplomatske izvore, da su razgovori zemalja članica SB u toku i da Velika Britanija i SAD pokušavaju da uvjere Rusiju da ne ulaže veto.\nNeimenovani portparol Misije Velike Britanije pri UN-u, zemlje koja je autor predložene rezolucije, rekao je za Rojters da je cilj da se dobije što veća podrška od članica Savjeta bezbjendosti UN-a čime bi se dao značaj godišnjici zločina u Srebrenici.\n„Nadamo se da će ovo odlaganje pomoći da ostvarimo cilj“, poručio je on.\nVelika Britanija i SAD su sinoć ruskoj delegaciji u Savjetu bezbjednosti UN-a uputile sedmi prijedlog rezolucije o Srebrenici.\nNa ovakav korak su se odlučili poslije tri odlaganja sjednice na kojoj je trebalo da se glasa o rezoluciji, a o kojoj će se raspravljati danas u 16 sati.\nPrema saznanjima Blica, Amerikanci i Britanci su, zapravo, preradili dijelove šestog prijedloga rezolucije oko kojeg juče nije bilo saglasnosti u tom tijelu UN-a.\nRuska delegacija je proslijedila najnoviji prijedlog u Moskvu, gdje se od ruskog državnog vrha očekuje da se izjasni o tome.\nSrbija nije obaviještena šta u tom novom tekstu piše.\nZamjenik ministra inostranih poslova Rusije izjavio je da Rusija i ostale stalne članice SB pokušavaju da naprave kompromisni tekst rezolucije o Srebrenici.\n„Od početka smo željeli da se rezolucijom izrazi podrška Dejtonskom procesu“, rekao je Genadij Gatilov, prenio je ruski državni medij Sputnjik.\n„Vraćati se iznova na svu tu priču i određivati ko je kriv za genocid, štaviše, svaljivati krivicu na čitav narod, konkretno Srbe, smatramo kontraproduktivnim“.\nU međuvremenu, Predstavnici Velike Britanije i Sjedinjenih Američkih Država uputili su ruskoj delegaciji u Savjetu bezbjednosti Ujedinjenih nacija sedmi prijedlog teksta nacrta rezolucije o Srebrenici, saznaje Sputnjik.\nRiječ je o prerađenim dijelovima šestog prijedloga rezolucije oko kojeg juče nije bilo saglasnosti, pa je sjednica ovog tijela UN odložena tri puta.\nPrethodni POSTAVLJENE MOBILNE ČESME ZA OSVJEŽENJE\nSljedeći DANAS POČINJE „EXIT“


RTS :: Srpski mirovnjaci ispraćeni u Centralnoafričku Republiku\nDruštvo Srpski mirovnjaci ispraćeni u Centralnoafričku Republiku\nponedeljak, 20. maj 2019, 15:40 -> 19:42\nU Centralnoafričku Republiku ispraćena je deveta smena srpskih mirovnjaka. Zadatak im je medicinska zaštita pripadnika Ujedinjenih nacija iz drugih kontingenata. Prvi put će, osim ljudstva, i kompletna oprema biti iz Srbije i zameniti opremu UN.\nSedamdeset dvoje pripadnika Ministarstva odbrane i Vojske Srbije će narednih šest meseci u sastavu lake poljske bolnice biti angažovano na medicinskom zbrinjavanju snaga u operaciji MINUSCA.\nNjih su svečano ispratili ministar odbrane Aleksandar Vulin i načelnik Generalštaba Vojske Srbije general Milan Mojsilović.\nObraćajući se srpskim mirovnjacima, njihovim porodicama i starešinama, Vulin je istakao da se deveti put okupljamo kako bi najbolje i najhrabrije među nama ispratili u zemlju rastrzanu, uništavanu mržnjom, nerazumevanjem, sukobima i ratovima.\n"Idete tamo gde i mnogo veći i mnogo opremljeniji nisu u stanju da donesu mir, nisu u stanju da ublaže ljudske muke, a vi jeste. Oni koji su koračali pre vas ostavili su vam dobro ime, ostavili su vam veliki i častan zadatak – reč o Srbiji, ostavili su vam pravo da se pozovete na one koji su bili pre vas. Budite ih dostojni", poručio je Vučin.\n"Vaš profesionalizam niko ne može da spori, zato i šaljemo najbolje. A gde god da odemo, svi govore o srpskim lekarima, tehničarima, srpskom vojniku, a mi želimo, da kao i o onima pre vas, da svi govore o srpskom čoveku", naglasio je Vulin dodajući da je to ono što naše mirovnjake čini različitim, a nas ponosnim.\nPrema njegovim rečima, Srbi razumeju ljudsku muku, Srbi razumeju kako je to ostati bez onih koje voliš, bez doma i kako je to kada sila i nepravda unište život, zemlju, narod, budućnost i kako je to kada ljudi pate.\n"Zato što razumemo kako je to kada ljudi pate, kako je to kada vam oduzmu ono u šta čvrsto verujete da je jedino moguće – vaše pravo na život, zato smo dobri ljudi, zato nas razumeju i zato nas prepoznaju. Dokle, dok god budemo u stanju da čuvamo takvu sliku našeg naroda, bićemo veliki i poštovani, a verujem i voljeni" naglasio je ministar.\nVulin je mirovnjacima devete rotacije poželeo da sve svoje zadatke ispunjavaju do kraja, uspešno i sigurno.\n"Mi ćemo brinuti o vama, nedostajaćete nam, tražićemo da nam se javljate, misliti na vas i svakog dana vrlo dobro znati šta radite, kako ste, preti li šta i vodićemo uvek računa o svakom od vas. Vaš prvi zadatak, iznad svega, je da vodite računa jedni o drugima, da se čuvate, pazite na sebe i da nam se vratite, dobri i zdravi, kakve smo vas i poslali. Vaše porodice će brinuti, vaša Vojska će brinuti, vaša zemlja će brinuti o vama, a vi brinite samo o tome da nam se sigurno i dobro vratite", poručio je Vulin.\nNa današnjoj svečanosti ministar odbrane je predao zastavu Republike Srbije komandantu devete rotacije srpskog kontingenta, pukovniku Igoru Avdiću, koji je istakao da su pripadnici kontingenta spremni i motivisani, a da će dobijeni zadatak izvršiti na način koji jedino znaju, a to je u potpunosti.\nKomandant srpske Vojne bolnice u ovoj rotaciji pukovnik Avdić naglasio je da kontingent čine komanda, bolnica i jedinica za logističku podršku, a primarni zadatak će biti, kao i u prethodnim rotacijama, pružanje medicinske zaštite pripadnicima UN koji su raspoređeni u toj misiji.\n"Republika Srbija je potpisala sporazum koji podrazumeva da se u narednom periodu oprema iz Srbije prebaci u vojnu bolnicu u Bangiju i zameni postojeću. Naš zadatak će biti da tu opremu prihvatimo i da je polako uvodimo u stanje upotrebe, za šta je potrebno vreme", rekao je pukovnik Avdić dodajući da bolnica teži da bude samoodrživa i da je ulazak u taj proces ono što ovu rotaciju izdvaja od prethodnih, jer to znači da će i ljudstvo i oprema biti iz Srbije.\nSrpski kontingent u misiji MINUSCA čini medicinski i nemedicinski deo osoblja, a potpukovnik Dimitrije Tasić će, već drugi put, biti na dužnosti komandanta vojne bolnice UN nivoa dva plus.\n"Susrećemo se najviše sa endemskim bolestima, pre svega malarijom, a imali smo često i politraume, kao posledice saobraćajnih udesa i ranjavanja eksplozivnim sredstvima", naveo je potpukovnik Tasić.\n"Mi smo pripremljeni i obučeni za sve bezbednosno rizične situacije", zaključio je potpukovnik Teofilović.


27. novembar, 2020.\nOd subote do ponedeljka na programu su svi mečevi 16. kola Linglong Tire Super lige Srbije u takmičarskoj sezoni 2020/21. Bićete u prilici da pratite direktan televizijski prenos tri izuzetno zanimljiva susreta, i to: Mačva – Inđija, TSC – Partizan i Crvena zvezda – Rad. Događanja na preostalih sedam mečeva možete ispratiti putem multiprenosa koji će ponovo biti realizovani od strane TV Arena sport.\nMAČVA – INĐIJA (subota 28. novembar, 13:00 časova, TV Arena sport 1)\nPrvi meč 16. kola Linglong Tire Super lige Srbije igra se u Šapcu gde domaća Mačva dočekuje ekipu Inđije. Gosti u ovaj meč ulaze sa ulogom blagog favorita, ali nema sumnje da će Šapčani dati sve od sebe da naprave iskorak u grčevitoj borbi za opstanak. Domaćini su tokom aktuelne sezone zabeležili dve pobede, uz dva remija i čak jedanaest poraza, pa sa 8 bodova na svom kontu trenutno zauzimaju 19. mesto na tabeli. U prethodnom kolu su kao gosti poraženi u duelu sa ekipom Radnika, a rezultat je bio 3:0. Gosti su tokom aktuelne sezone zabeležili šest pobeda, bez remija i uz devet pretrpljenih poraza, pa sa 18 bodova na svom kontu trenutno zauzimaju 14. mesto na tabeli. U prethodnom kolu su kao domaćini savladali ekipu Radničkog iz Niša, a rezultat je bio 1:0. Obezbeđen je direktan televizijski prenos ovog susreta na prvom programu TV Arena sport, sa početkom u 13:00 časova.\nMULTIPRENOS – 4 UTAKMICE (nedelja 29. novembar, 15:00 časova, TV Arena sport 1)\nU nedelju ćete u multiprenosu biti u prilici da ispratite dešavanja na četiri meča 16. kola Linglong Tire Super lige Srbije koji počinju u 15:00 časova. Na programu su mečevi Čukarički – Napredak (noseća utakmica), Metalac – Zlatibor, Novi Pazar – OFK Bačka i Voždovac – Mladost. Multiprenos će biti emitovan na prvom programu TV Arena sport.\nTSC – PARTIZAN (nedelja 29. novembar, 17:00 časova, TV Arena sport 1)\nJedan od najzanimljivijih mečeva 16. kola Linglong Tire Super lige Srbije igra se u Senti gde ekipa TSC-a dočekuje goste iz Beograda, ekipu Partizana. Oba prošlosezonska duela ovih rivala završila su se nerešenim rezultatom, pa treba očekivati izuzetno zanimljiv i kvalitetan meč. Domaćini su tokom aktuelne sezone zabeležili šest pobeda, uz tri remija i šest poraza, pa sa 21 bodom na svom kontu trenutno zauzimaju 9. mesto na tabeli. U prethodnom kolu su kao gosti poraženi u duelu sa ekipom Napretka, a rezultat je bio 2:1. Gosti su tokom aktuelne sezone zabeležili deset pobeda, uz dva remija i tri poraza, pa sa 32 boda na svom kontu trenutno zauzimaju 2. mesto na tabeli. U prethodnom kolu su kao domaćini savladali ekipu Proletera, a rezultat je bio 1:0. Obezbeđen je direktan televizijski prenos ovog susreta na prvom programu TV Arena sport, sa početkom u 17:00 časova.\nCRVENA ZVEZDA – RAD (nedelja 29. novembar, 19:00 časova, TV Arena sport 1)\nPoslednji meč nedeljnog programa u okviru 16.kola Linglong Tire Super lige Srbije igra se u Beogradu gde domaća Crvena zvezda dočekuje gradskog rivala, ekipu Rada. Crveno-beli imaju ulogu apsolutnog favorita, ali nema sumnje da će ’’građevinari’’ dati sve od sebe da naprave iznenađenje. Domaćini su tokom aktuelne sezone neporaženi, uz trinaest ostvarenih pobeda i dva remija, pa sa 41 bodom na svom kontu trenutno zauzimaju 1. mesto na tabeli. U prethodnom kolu su kao gosti savladali ekipu Vojvodine, a rezultat je bio 0:2. Gosti su tokom aktuelne sezone zabeležili četiri pobede, bez remija i sa deset pretrpljenih poraza, pa sa 12 bodova na svom kontu i utakmicom manje trenutno zauzimaju 18. mesto na tabeli. U prethodnom kolu trebali su da se sastanu sa ekipom Metalca, a meč je odložen. Obezbeđen je direktan televizijski prenos ovog susreta na prvom programu TV Arena sport, sa početkom u 19:00 časova.\nMULTIPRENOS – 3 UTAKMICE (ponedeljak 20. novembar, 16:00 časova, TV Arena sport 1)\nU ponedeljak ćete u multiprenosu biti u prilici da ispratite dešavanja na poslednja tri meča 16. kola Linglong Tire Super lige Srbije koji počinju u 16:00 časova. Na programu su mečevi Radnički Niš – Vojvodina (noseća utakmica), Proleter – Javor Matis i Spartak ŽK – Radnik. Multiprenos će biti emitovan na prvom programu TV Arena sport.


Godina na izmaku kao iz pakla za EU, sledeća još gora?\nM. D.\t 23. decembra 2015. 00:00\nGodina na izmaku je, prema svim parametrima, bila “kao iz pakla” za EU, ali bi sledeća mogla da bude još gora ako Britanci budu glasali za izlazak iz Unije, navodi se u analizi agencije Rojters.\nGeopolitički temelji Starog kontinenta nisu bili ovako uzdrmani još od pada Berlinskog zida i opšteg kraha komunizma širom istočne Evrope 1989. godine, navodi britanska agencija.\nAli, za razliku od te 1989. godine, kada su potresi išli u korist Evropskoj uniji i ojačali je kao takvu, krize 2015. godine prete da učine upravo suprotno – razore Uniju i ostave je u modricama, utučenu i prepunu novih barijera, ukazuje se u analizi Rojtersa.\nPad gvozdene zavese doveo je u roku od dve godine do stvaranja jedinstvene evropske valute, a posle 15 godina i do širenju Unije na istok i NATO sve do granica Rusije, Ukrajine i Belorusije.\nDžihadisti u bazama na pragu Evrope spremaju nove napade?\nTime se na neki način potvrdilo predviđanje Žana Monea, prvog predsednika Evropske zajednice za ugalj i čelik, koji je rekao da će se ujedinjena Evropa izroditi iz kriza.\nZbog ovogodišnjih “političkih i ekonomskih šokova” usled priliva izbeglica, grčkog duga, nasilja islamista i ruske vojne akcije doveli su do ponovnog uvođenja graničnih kontrola u mnogim mestima, jačanja desničarskih i antievropskih političkih snaga.\nŽan-Klod Junker, predsednik Evropske komisije upozorio je da je šengenska zona ugrožena i da evro najverovatnije ne bi preživeo ako bi se unutrašnje granice zatvorile.\nRazdor u EU oslikava se i u prkosu prema Angeli Merkel, nekrunisanoj kraljici Unije. Merkel nije našla na veliku podršku svojih EU partnera po pitanju podele tereta oko prijema izbeglica. Većina je insistirala da je prioritet da se “zapečate” spoljne evropske granice, a ne prihvat izbeglica.\nNeki partneri su Berlin optužili i za licemerstvo, zbog energetskih veza sa Rusijom, dok su prijatelji kao što je Francuska, Holandija i Danska jednostavno skamenjeni porastom desničarskih antiimigracionih snaga.\nJedan od problema koji će se najverovatnije pogoršati u sledećoj godini jeste taj što su glavni evropski lideri politički slabi i toliko preokupirani problemima u svojim zemljama da nisu u stanju da pokrenu potrebnu kolektivnu akciju, navodi Rojters.\nIpak, teško da bi Evropskoj uniji kao takvoj išlo bolje bez “Mutti” (mamica), kako Angelu Merkel zovu kod kuće.\nBritanija sve više teži izlasku iz EU, koja očigledno ne želi da ispuni uslove koje je London postavio u želji da dobije povlašćeniji status u odnosu na ostale članice.\nUkoliko druga naveća ekonomska i vojna sila Evrope prva napusti EU brod, to bi bio jak i bolan udarac koji bi ođeknuo u svetskim okvirima.\n“Bregzit” bi mogao da pokrene zahteve za održavanjem referenduma i u drugim zemljama – od Poljske do Danske.


26 PRIVREDNIKA BORAVILO U KAVALI - Televizija K-1\n26 PRIVREDNIKA BORAVILO U KAVALI\nKLUB 4X4 JUSTINIJANA PRIMA u saradnji sa Privrednom komorom Srbije za Jablanički i Pčinjski okrug organizovao je odlazak za Kavalu i Tasos pod nazivom OPEN BALKAN, 26 privrednika sa juga Srbije i to predsednika opština Bela Palanka,Trgovište,Mali Zvornik,Lebane i gradonačelnika Leskovca Gorana Cvetanovića koji su boravili u poseti ovom regionu Grčke.\nSaradnja Jablaničkog i Pčinjskog okruga i PKS – RPK Leskovac sa regionom Kavale traje već 14 godina od potpisivanja Sporazuma o saradnji sa privrednom komorom Kavale, 2008 godine. Ostvareno mnogo poslovnih kontakata, posebno tokom Međunarodnog sajma KAVALA EXPO na kome RPK Jablaničkog i Pčinjskog okruga ima besplatan štand za izlagače iz cele Srbije.\nKavala ima 2 aerodroma, dve luke i preko 100 000 stanovnika i jedan je od najvećih gradova Grčke, a za Srbiju može biti zanimljiva velika luka za kontejnerski transport robe jer je infrastrukturalno dobro povezana sa Solunom, Bugarskom i Turskom.\nDelegaciju na čelu sa direktorom PKS – RPK Jablaničkog i Pčinjskog okruga i predsednikom Kluba 4×4 Goranom Jovićem primio je Panajotis Agelidis predsednik Dimofilije -agencije regionalne vlade koja je zadužena za razvoj turizma, sporta, kulture, nepokretne imovine, razvoja grada i banja. Delegaciju su pozdravili i Aleksandros Vretos veliki prijatelj Srbije i organizator mnogih humanitarnih akcija u vreme bombardovanja SRJ, inače bivši student Poljoprivrednog fakulteta u Beogradu, kao i gospođa Korina Ganiti zadužena za turizam regije.\nDelegaciju je primio i Predsednik privredne komore Kavale Markos Dempas inače dobitnik plakete PKS i predsednika Marka Čadeža 2019 godine za doprinos saradnje privrednika Srbije i Grčke. Sastanku je prisustviao i gospodin Lefteris Kukutinis savetnik za preduzetništvo i vlasnik desetak firmi inače bivši srpski student.\nPokrenuta je i inicijativa za održavanje skupa u PKS u Beogradu svih bivših grčkih studenata koji su sada privrednici, političari i ljudi iz javnog života kako bi i na taj način obnovili stare veze i ojačali ekonomsku saradnju.\nDelegaciju je u generalnom konzulatu u Solunu primila konzul Jasmina Milačić sa saradnicima i u jako prijatnoj atmosferi u prostorijama generalnog konzulata pozdravila goste iz Srbije i ponudila pomoć u saradnji sa grčkim privrednicima. Direktor PKS – RPK Jablaničkog i Pčinjskog okruga gospodin Goran Jović je u ime PKS pozvao gospođu Milačić da početkom oktobra ove godine sa našim privrednicima iz Srbije prisustvuje otvaranju međunardnog sajma KAVALA EXPO što je ona sa zadovoljstvom prihvatila.\n← BRITANCI ZAINTERESOVANI ZA ORGANSKU HRANU I SRPSKE BANJE\nVesti TV K1 23 05 2022 →\nNAPAD NA ADVOKATA I UGROŽAVANJE SIGURNOSTI\nOTKRIVENO PREKO 30 HILJADA PREKRŠAJA\n11 априла, 2022 11 априла, 2022 TV K-1


Zvezda protiv Jang bojsa 'juri' Ligu šampiona\nIzvor: RTS, 21.Avg.2019, 07:21\nZvezda protiv Jang bojsa "juri" Ligu šampiona\nFudbaleri Crvene zvezde će večeras u Bernu, protiv švajcarske ekipe Jang bojs, odigrati prvu utakmicu plej-ofa za plasman u Ligu šampiona. Duel na stadionu "Švajcarska" počinje u 21 sat, uz direktan prenos na Prvom programu RTS-a, kao i Prvom programu Radio Beograda, strim je na RTS Planeti, a na našem portalu možete pratiti tok meča i kretanje >> Pročitaj celu vest na sajtu RTS << rezultata.\nTim Vladana Milojevića mesto među 32 najbolja tima u Evropi traži drugu godinu u nizu i nastavak perfektnog puta u kvalifikacijama.\nRival je prošlosezonski učesnik LŠ i prvak Švajcarske, koga je Zvezda pre 15 godina eliminisala baš u kvalifikacijama za Ligu šampiona sa ukupno 5:2, uz remi na gostovanju – 2:2.\nTrener fudbalera Crvene zvezde Vladan Milojević rekao je na konferenciji za medije u Bernu da očekuje pravu igru svog tima na gostovanju kod Jang bojsa i veliku borbu za plasman u Ligu šampiona.\nMilojević je podsetio da je cilj bio plasman u jedno od dva evropska takmičenja, da je obezbeđena Liga Evrope, ali da ekipa ne želi da se zaustavi na tome.\nUtakmica između Jang bojsa i Crvene zvezde igra se večeras na stadionu "Švajcarska", s početkom u 21 čas uz direktan prenos na Prvom programu RTS-a, strim je na RTS Planeti, a na našem portalu možete pratiti tok meča i kretanje rezultata.\nU prvoj utakmici plej ofa za Ligu šampiona Crvena zvezda je večeras u Bernu igrala nerešeno 2:2 (1:1) protiv švajcarskog prvaka Jang Bojsa i ima veliku šansu da se drugu godinu zaredom plasira u to elitno takmičenje...Sa dva gola postignuta u gostima Zvezda je stekla lepu prednost, ali posao još...


SAD – Page 89 – Bankar.me\n“Google”, “Uber” i “Lyft” – milionskim donacijama protiv Trampa\nFebruary 4, 2017 SAD, SVE VIJESTI 0\nKompanija “Google” je pokrenula jednu od najvećih humanitarnih kampanja sa ciljem borbe protiv odluke Donalda Trampa da ograniči slobodu kretanja i putovanja za građane pojedinih zemalja.\nTramp obrisao milijarde avio-kompanijama\nFebruary 3, 2017 AVIO SAOBRAĆAJ, SAD, SVE VIJESTI 0\nZa samo dva dana, odluka Donalda Trampa o zabrani ulaska svim izbjeglicama u Sjedinjene Američke Države, odnijela je 4,9 milijardi dolara najvećim avio-kompanijama.\nDržavni tužilac SAD-a najavio tužbu protiv Trampa\nJanuary 31, 2017 PLANETA, POSLIJE POSLA, SAD, SVE VIJESTI, ZANIMLJIVOSTI 0\nDržavni tužilac američke države Vašington Bob Ferguson najavio je da će tužiti Donalda Trampa zbog izvršne uredbe o imigraciji, čime je postao prvi državni tužilac, koji je najavio zakonski postupak protiv Trampove administracije.\nOvo su dva najveća izazova za novu američku administraciju\nJanuary 25, 2017 MAKRO, PLANETA, SAD, SVE VIJESTI 0\nNova administracija u Bijeloj kući, na čelu Donaldom Trampom, naslijedila je stabilnu ekonomiju, ali moraće da se suočava sa visokim deficitom i povećanjem duga u narednih deset godina, smatraju analitičari.\nAmerički javni dug udvostručen tokom Obaminog predsjedavanja\nJanuary 24, 2017 MAKRO, PLANETA, SAD, SVE VIJESTI 0\nBivša američka administracija, koju je predvodio Barak Obama od 20. januara 2009. do 20. januara ove godine, maltene je udvostručila američki javni dug.\n15 Trampovih odluka koje će promijeniti Ameriku\nJanuary 24, 2017 Članci, MAKRO, PLANETA, SAD, SVE VIJESTI 0\nUragan Tramp počeo je da tutnji Bijelom kućom. Novi predsjednik SAD svoje prve odluke posvetio je demontiranju nasljeđa Baraka Obame i Bila Klintona.


Šta je zajedničko Valentinu, Momiru i Sokratu? – Magazin Plus\nHome/Politika/BiH/Šta je zajedničko Valentinu, Momiru i Sokratu?\n”Razlog za postojanje rezervnog sastava policije nam je nejasan. Međutim, budući da je parlamentarna procedura još u toku, pozivamo zvaničnike RS da nacrt izmjena i dopuna pravovremeno upute u širu raspravu među domaćim i međunarodnim akterima, te podsjećamo da uspostava rezervnog sastava mora odgovarati potrebama koje spadaju unutar nadležnosti RS”.\nVeliki srpski pisac Borislav Pekić napisao je: “Ono što je očigledno, nije istina”. I sam Sokrat, kojem dugujemo indukciju, definiciju i ironiju, bio je skeptičan spram istine, pa je, vele, tvrdio: “Istina je ono što se kao zajedničko nalazi u mnoštvu pojedinačnih mišljenja”. Što je teza koju je lako provjeriti.\nVahid Ramić, dopredsjedavjući OV Visoko


Konferencija o finansiranju zdravstva, penzija i davanja za nezaposlene na zapadnom Balkanu – Vijeće bošnjačke nacionalne manjine Grada Zagreba\nKonferencija o finansiranju zdravstva, penzija i davanja za nezaposlene na zapadnom Balkanu\nSARAJEVO, Bosna i Hercegovina, 27. februar 2008. godine\nSvjetska banka u saradnji sa Direkcijom za ekonomsko\nplaniranje Bosne i Hercegovine organizuje konferenciju\nna visokom nivou o finansiranju zdravstva, penzija i davanja\nza nezaposlene na zapadnom Balkanu, koja će biti održana\n28. i 29. februara 2008. godine.\nNa konferenciji će takođe biti prikazana nova studija Svjetske banke o starenju stanovništva u istočnoj Evropi i srednjoj Aziji , Iz crvenog u sivo (From Red to Gray). Stanovništvo koje stari u svim zemljama regiona (osim Albanije) ima važne implikacije po politike u svjetlu pitanja koja se nalaze u srcu programa konferencije.\nImajući u vidu sve te faktore, postoji potreba da BH (kao i sve zemlje zapadnog Balkana) pažljivo razmotri finansiranje i pružanje zdravstvene zaštite, penzijskih davanja i davanja za nezaposlene i da ocijeni potencijalne opcije za reforme. Djelotvorno finansiranje tih ključnih službi i davanja na način koji dovodi do povoljnih ishoda u vezi sa zapošljavanjem biće važno za generisanje rasta i smanjivanje siromaštva i ugroženosti. To će biti značajno za daljnje napredovanje na putu ka usklađivanju sa EU , a članstvo u EU predstavlja cilj najvišeg prioriteta za sve zemlje u regionu.


Ne tako brzo: Prošao rok za prodaju zemljišta japanskom Nideku, procedura mora da se ponovi | Novosadski informativni portal 021\nKako se može videti iz predložene odluke, Uprava za građevinsko zemljište i investicije (UGZI) je 2. juna neposrednom pogodbom prodala firmi CTP Invest zemljište od 12,5 hektara u radnoj zoni Sever IV, po ceni većoj od 590 miliona dinara (590.009.714).\nU pitanju je parcela koja je prodata još u martu, na šta je lokalni parlament dao saglasnost 5. aprila. Međutim, kako se ispostavilo, nisu ispoštovani rokovi i ugovor nije potpisan u roku od mesec dana.\nU dokumentaciji nema "detaljisanja" o razlozima zbog kojih procedura mora da se ponovi, osim što se navodi da ugovor nije potpisan "iz razloga složenog i dugotrajnog postupka koji sprovode organi upravljanja, a koji prethode potpisivanju ugovora".\nKako se 021.rs uverio, odluka o prodaji 126.085 kvadratnih metara, koja ide pred Skupštinu grada je, sem obrazloženja u jednoj rečenici i promenjenih datuma, istovetna kao i aprilska, čak i po ceni kvadrata od 4.679,46 dinara.\nJedina bitna razlika je što se sada nigde ne pominje šta je sa drugom parcelom od 86.262 kvadratna metra, koja je takođe prodata CTP Investu i za koju je isto trebalo ugovor da se potpiše u roku od 30 dana.\nOno što je sada na prodaju je plac pored već postojećih hala u radnoj zoni Sever IV, gde su smeštene fabrike "Lear" i "Continental". U prvoj fazi, na 12,6 hektara, gradila bi se hala i prateći objekti za Nidek, koji bi zauzimali prostor od gotovo 26.000 kvadratnih metara. Predviđeno je da fabrika krene sa radom krajem 2022. godine i da u njoj radi 300 radnika.\nPodsetimo da CTP Invest, odnosno ćerka firma CTP RHO, ima ugovor sa japanskom kompanijom Nidek (Nidec Corporation) o izgradnji hale, koju će potom uzeti u zakup za potrebe fabrike za proizvodnju elektro-motora.\nNa osnovu odluke Vlade Srbije ova investicija proglašena je projektom od značaja za Republiku Srbiju, čime je omogućena prodaja placeva u industrijskoj zoni Sever IV neposrednom pogodbom.\nPrema investicionom planu Nidek planira da, kao zakupac, koristi kompleks u zoni Sever IV i da on narednih godina poraste i do 37 hektara, pri čemu bi vlasnik bio CTP. U situaciji da Japanci odustanu od zemljišta ili hale, CTP invest bi isto mogao da proda ili da u zakup nekoj drugoj kompaniji.\nDržava i gradska vlast ekspresno rešili prodaju zemljišta u Novom Sadu\nKako smo pisali, iz dokumentacije o prodaji se vidi da je ona urađena veoma brzo, u roku od desetak dana i uz neverovatnu ažurnost svih organa, koji su iz dana u dan donosili neophodne odluke.\nProdaja se odvijala na sledeći način:\n15. mart - CTP Invest i Nidek pismom obavestili Upravo za građevinsko zemljište da su zainteresovani za zemljište\n22. mart - Pismo zavedeno\n25. mart - Vlada Srbije donela odluku - izgradnja fabrike od značaja za Republiku Srbiju\n25. mart - gradsko veće izmenilo Program otuđena građevinskog zemljišta, na spisak dodate parcele namenjene Nideku\n26. mart - Uprava za urbanizam dala informaciju o lokaciju i izvode iz Geodetskog zavoda\n29. mart - Gradonačelnik Miloš Vučević doneo rešenje o pokretanju postupka otuđenja građevinskog zemljišta\n30. mart - U Upravi za građevinskog zemljište i investicije održan postupak neposredne pogodbe\n1. april - Gradsko veće odlučilo da se Odluka o prodaji prosledi Skupštini grada na usvajanje\n5. april - Odbornici usvojili odluku da se zemljište proda.\nMilijarda i Japanci: Kako su država i gradska vlast ekspresno rešili prodaju zemljišta u Novom Sadu\nNidek\tCTP invest\nAjmo aktivisti sta se ceka ,potrudite se da oterate i ovog investitora, narod nek zivi od vazduha\n16.06.2021\t• 11:36\nBitno je da znamo da sisyem radi kada se hoce. A za nas obicne gradjane moraju da prodju godine da bismo dobili lokacijske uslove u gradu. Doci ce vreme kada ce i nenapredni članovi drustva u razumnom roku zavrsavati posao kod institucija drzave kojoj placaju porez.


Okončana ekshumacija u krugu Kliničkog centra u Sarajevu, pronađeni fragmenti kostiju, obuća i sat - Jajce Online\nNaslovnica BOSNA I HERCEGOVINA Okončana ekshumacija u krugu Kliničkog centra u Sarajevu, pronađeni fragmenti kostiju, obuća...\nOkončana ekshumacija u krugu Kliničkog centra u Sarajevu, pronađeni fragmenti kostiju, obuća i sat\nTokom ekshumacije u krugu Kliničkog centra Univerziteta u Sarajevu, pronađeni su fragmenti kostiju, obuća i ručni sat za koje se pretpostavlja da pripadaju žrtvi proteklog rata, saopćeno je iz Instituta za nestale osobe BiH.\nEkshumacija je izvršena na osnovu informacija svjedoka koji je ustvrdio da se na ovom lokalitetu nalaze posmrtni ostaci žrtava koje su tu prebačene iz mrtvačnice bolnice na Koševu.\nPosmrtni ostaci, kao i pronađeni predmeti, prebačeni su u prosekturu Javno-komunalnog preduzeća “Sveti Marko” u Miljevićima gdje će uslijediti njihova forenzička obrada, odnosno sudsko – medicinska i kriminalističko – tehnička vještačenja i izuzimanje koštanih uzoraka, kako bi se uz pomoć DNK analize utvrdio identitet žrtve.\nEkshumacija je izvršena pod rukovodstvom Tužilaštva BiH i po naredbi Suda BiH. Ekshumaciji su prisustvovali i istražitelji Instituta za nestale osobe BiH, antropolog Međunarodne komisije za nestale i pripadnici MUP-a Kantona Sarajevo.\nPrethodni članakBabiš: Češka neće davati vakcinu Sputnik V dok je ne odobri EU regulator\nNaredni članakU FBiH pronađen mercedes za kojim traga Njemačka


Jedimo manje da živimo duže « TINKTURE DR ŠULCA\nPoznato je da ishrana, kao glavni spoljašnji faktor, ima snažan uticaj na mnoge aspekte zdravlja. Nekoliko istraživanja je dokazalo da ograničenje unosa kalorija produžava maksimalni životni vek. Smanjenje unosa kalorija odlaže pojavu mnogih bolesti povezanih sa starenjem, kao što su rak, dijabetes, ateroskleroza, kardiovaskularne bolesti i neurodegenerativne bolesti. Dakle, smanjenje unosa kalorija može da doprinese dugovečnosti time što povoljno utiče na razne aspekte ljudskog zdravlja.\nSavremena istraživanja su otkrila da se dobrobiti od smanjenja unosa kalorija mogu javiti i sa manjom restrikcijom unosa kalorija. Istraživači su pratili gojazne sredovečne ispitanike (prosečna starost 37 godina) tokom šest meseci. Ispitanici su smanjili svoj dnevni unos kalorija za 25% ili za 12,5%, s tim što su 12,5% kalorija trošili zahvaljujući fizičkim vežbanjem. Kod obe grupe ispitanika došlo je do smanjenja težine i masnih naslaga na trbuhu, kao i do smanjenja masnih naslaga u jetri i do ublažavanje oštećenja DNK. Pored toga, učesnici su poboljšali i još dva markera dugovečnosti – imali su nižu telesnu temperaturu (prosek) i smanjili insulin u krvi našte srca – a smanjili su i faktore rizika od srčanih oboljenja (LDL holesterol, trigliceride i krvni pritisak)\nSmanjenje unosa kalorija smanjuje bolesti povezane sa starenjem i povećava dugovečnost. Mogući su sledeći mehanizmi: zaštita od oksidativnog stresa, bolji oporavak ćelija i DNK, smanjenje broja inflamatornih molekula koji mogu doprineti pojavi raznovrsnih bolesti – od raka do kardiovaskularnih oboljenja, i neurodegenerativnih oboljenja, kao što je Alchajmerova bolest.\nRestrikcije kalorija daju sledeće promene u ishrani:\n– korišćenje nutritivno bogatije hrane (sveže voće i povrće, integralne žitarice)\n– izbegavanje „praznih“ kalorija iz namirnica kao što su belo brašno i rafinisani šećer\nKategorije: Istraživanja Zdrava Ishrana Tagovi: biljna ishrana kalorije resveratrol vegan zdrava ishrana zivotni vek


Forum u Davosu u uslovima podjela\nSvjetski ekonomski forum (WEF), koji počinje sutra u švajcarskom zimskom odmaralištu Davosu, okupiće i ove godine svjetske lidere i političke i ekonomske elite, u uslovima geostrateških podjela na više frontova, koje imaju dalekosežne političke, ekonomske i društvene posljedice.\nPonedjeljak, 22.01.2018. | 13:31\nTema ovogodišnjeg 48. foruma je "Izgradnja zajedničke budućnosti u podijeljenom svijetu", a 2.500 učesnika, među kojima 70 šefova država i vlada, nastojaće da definišu zajedničke akcije i mjere za rešavanje globalnih problema.\nForum koji privlači najistaknutije predstavnike finansijskih krugova prilika je za svjetske lidere da uspostave komunikaciju sa finansijskom elitom, a ovogodišnji forum će se, kako su saopštili organizatori, odvijati u atmosferi sve većih nejednakosti i pokušaja traženja rješenja da se smanji jaz između bogatih i siromašnih.\nPrvi put poslije gotovo dvije decenije najavljeno je i učesće američkog predsjednika, ali je posjeta Donalda Trampa sada neizvjesna zbog djelimične finansijske blokade federalne vlade, saopšteno je juče iz Bijele kuće.\n"Predsjednik sada neće ići na Floridu, a o Davosu, kako iz perspektive predsjednika tako i iz perspektive Kabineta, biće odlučeno na dnevnoj bazi", saopšteno je iz Bijele kuće.\nPrema prvobitnom planu, Tramp treba da održi završni govor na WEF-u koji traje do 26. januara.\nNjemačka kancelarka Angela Merkel dolazi i ona će u srijedu održati govor o Evropi. Očekuje se i dolazak francuskog predsjednika Emanuela Makrona i britanske premijerke Tereze Mej.\nUčesnici su i šefica Medunarodnog monetarnog fonda Kristin Lagard, direktor IBM Ðani Rometi, norveška premijerka Erna Solberg.\nGlavni finansijski i ekonomski savjetnik kineskog predsjednika, Lju He, predvodiće kinesku delegaciju u Davosu, a potvrđeno je i prisustvo kanadskog premijera Džastina Trudoa i šega izraelske vlade Benjamina Netanjahua.\nŠvajcarsko selo Davos, u kome se održava WEF, tokom cijele godine izgleda kao i svako drugo alpsko skijaško selo, ali se pred početak skupa političkih i ekonomskih lidera pretvara u tvrđavu.\nBarikade, jake snage policije i obezbjeđenja, punktovi za provjeru, ograničenja naleta letjelica, samo su neke od mjera bezbjednosti.\nProcjenjuje se da je ukupna cijena obezbjeđivanja Davosa oko devet miliona franaka (9,37 miliona dolara).\nSvake godine uoči WEF-a, gotovo tradicionalno se organizuju i protesti, pa je tako 13. i 14. januara nekoliko stotina demonstranata marširalo ulicama Berna, u znak protesta zbog planirane posjete američkog predsjednika WEF-u.\nDemonstranti su nosili transparente poput "Jedite bogate”, "Borite se protiv Trampa, Svjetskog ekonomskog foruma i kapitalizma”.\nIz WEF-a su nedavno upozorili da je globalna ekonomija u opasnosti od nove krize i da će automatizacija i digitalizacija vjerovatno smanjiti zapošljavanje i plate većine, dok će istovremeno uvećati bogatstvo najimućnijih, prenosi britanski "Gardijan".\nOve godine, projekti i programi foruma biće fokusirani na "izgradnju zajedničke budućnosti u podijeljenom svijetu", sa ciljem da se svjetski lideri ponovo posvete poboljšanju situacije u svijetu.\nČak devet od deset anketiranih stručnjaka nedavno je izrazilo zabrinutost zbog pogoršanja ekonomskih i političkih prilika između svjetskih sila, prema izvještaju WEF-a, izrađenom na osnovu ankete u kojoj je učestvovalo oko 1.000 svjetskih stručnjaka i kreatora politika.\nMeđu najznačajnijim rizicima sa kojima se svijet suočava u ovoj godini su ekološke katastrofe, sajber-kriminal, velike prisilne migracije i izazovi u globalnoj trgovini, prema najnovijem izvještaju WEF-a.


Android 8.1 će smanjiti veličinu neaktivnih aplikacija kako bi uštedio na prostoru – BiGportal.ba\nAndroid 8.1 će smanjiti veličinu neaktivnih aplikacija kako bi uštedio na prostoru\nU poslednje vreme većina proizvođača je povećala skladišnu memoriju svojih pametnih telefona na 64 GB, iako se isto to ne može reći i za uređaja srednjeg i nižeg segmenta, od kojih većina dolazi sa 32 GB, a neki i sa čak 16 GB interne memorije.\nGoogle-ov novi apdejt upravo cilja da olakša korisnicima problem sa opterećenjem interne memorije objavom svoje aplikacije Files Go, koja će pametno upravljati skladištenjem podataka telefona.\nOva nova funkcija će automatski obeležiti aplikacije kao “neaktivne“ i time će smanjiti prioritet generisanja keš podataka za tu aplikaciju. Android će smatrati aplikaciju “neaktivnom ” u slučaju da nije u skorijem periodu pokrenuta, ili u slučaju da nije korišćena u pozadini od strane drugog programa.\nAplikacije označene kao “neaktivne” neće keširati memoriju, i time će smanjiti potrošnju skladišnog prostora. Iako jako korisna funkcija, verovatno nećemo imati prilike da je vidimo na velikom broju uređaja u skorije vreme. Kako je većina proizvođača i dalje u fazi razvijanja samog Android Oreo 8.0 sistema, pitanje je kada će Android 8.1 postati norma na ostalim telefonima.


Zlatiborska pijaca na novoj lokaciji – ZoomUe\nZLATIBOR – Od 1. jula Zlatiborska pijaca nalazi se na novoj lokaciji, a tipske izgrađene kućice, po mišljenju mnogih, savršeno se uklapaju u planinski ambijent.\nZlatiborska pijaca, može se slobodno reći, predstavlja jednu od mnogobrojnih turističkih atrakcija ovog kraja. Skoro svaki turista, boraveći na ovoj planini, želi da deo zlatiborskog odmora ponese sa sobom, a to je mogao da pronađe upravo na ovakvom jednom mestu.Radovi na izgradnji Zlatiborske pijace su završeni, tako da se zakupci tezgi na novim lokacijama nalaze od 1.jula, kada je pijaca zvanično počela sa radom. Radove je izvodilo KJP „Zlatibor“, a vrednost radova iznosila je preko 12 miliona dinara.\nNa novoformiranom delu pijace postavljeno je 89 tipskih kućica, bogato snabdevenim autentičnim proizvodima zlatiborskog kraja: od zlatiborskog sira, kajmaka i pršute, meda, pa do rukotvorina od drveta i ručno rađenih džempera, Zlakuske grnčarije i slično. Nova lokacija Zlatiborske pijace koja se nalazi u neposrednoj blizini nekadašnje opremljena je sa dva sanitarna čvora i kancelarijom za inspekciju. Lokacija stare pijace je raščišćena, a u narednom periodu, po rečima nadležnih, biće korišćena za parking prostor.\nNova pijaca je izgrađena u skladu sa svim standardima i omogućiće bolje uslove rada za prodavce, ali i za posetioce koji žele da je posete. Raspodela mesta na pijaci je vršena tako što su zakupci starih tezgi imali prednost prilikom konkurisanja. Cene su bile određene unapred, nije bilo javne licitacije. Dogovor je bio sa zakupcima da izvlačenjem dobiju mesta na kojima će raditi, objašnjava ditektor KJP „Zlatibor“ Srđan Pantović. Što se tiče ostalih aktivnosti ovog preduzeća, u toku su radovi na realizaciji godišnjeg plana održavanja. Ekipe KJP „Zlatibor“ ovih dana angažovane su na košenju javnih površina i na obeležavanju horizontalne saobraćajne signalizacije.\nOdržana 23. Sirijada u Božetićima (VIDEO)\nby Vesna Đurović · Published 22 септембра, 2019\nNext story Sve spremno za Nušićijadu\nPrevious story Novac za uređenje poljskih puteva u Zlatiborskom okrugu


Đukanović sutra polaže zakletvu - Svet - Dnevni list Danas\nPočetna » Svet » Đukanović sutra polaže zakletvu\nĐukanović sutra polaže zakletvu\nDanas Online19.05.2018. 16:02\nNovoizabrani predsednik Crne Gore Milo Đukanović položiće sutra zakletvu i stupiti na dužnost šefa države, na svečanoj sednici crnogorske skupštne na Cetinju.\nGrađani Crne Gore izabrali su Đukanovića za predsednika na izborima 14. aprila, na kojima je on osvojio 54 odsto glasova birača koji su glasali.\nKako prenosi Radio slobodna Evropa, Đukanović polaže zakletvu na dan kada njegovom prethodniku Filipu Vujanoviću ističe mandat. Ceremonija inauguracije zakazana je za 12 sati u Vladinom domu na Cetinju i na nju nisu pozvani visoki predstavnici stranih država.\nKako navode, organizator svečanosti, Skupština, odlučila se za skromniju inauguraciju na koju su pozvani ambasadori i vojni izaslanici stranih država u Podgorici, te predstavnici političkog i javnog života Crne Gore.\nInauguraciju Đukanovića bojkotovaće opozicija, a jedan od opozicionih čelnika, Dritan Abazović, predsednik Građanskog pokreta URA, ranije je pismom pozvao ambasadore zemalja članica EU da ne prisustvuju činu stupanja lidera vladajuće DPS na novu dužnost.\n„Ne idite na inauguraciju, na taj način napravićete najveću uslugu Crnoj Gori. Demonstriraćete delom svoju spremnost da štitite ljudska prava i temeljne slobode, kao i tekovine ideja na kojima počiva ujedinjena Evropa, čemu stremi istinska gradjanska Crna Gora“, naveo je Abazović u pismu, prenosi Beta.\nCrna Gora je od uvođenja višestranačja imala tri predsednika: Momira Bulatovića, Filipa Vujanovića i Mila Đukanovića.\nJedno reagovanje na “Đukanović sutra polaže zakletvu”\nOvaj čovek je neuništiv !\nŠef svetske zdravstvene organizacije (SZO) pozdravio je najave sa samita Grupe sedam industrijski najrazvijenijih zemalja o podeli antikovid vakcina ali je naglasio da je svetu potrebno više i potrebno da brže stignu.\nGradski deo Santjaga de Čilea danas počeo je novo...\nBritanski premijer Boris Džonson upozorio je danas da je...\nViše hiljada ljudi demonstriralo je danas u mestu Dori...


Karcinom grlića materice je vodeći uzrok smrtnosti u populaciji žena. Procena je da je samo u 2020., na globalnom nivou, kod 604.000 žena dijagnostikovan rak grlića materice, dok je 342.000 žena letalno završilo usled ove bolesti. Ovo je najčešće dijagnostikovani…\nU toku protekle nedelje broj COVID-19 slučajeva je porastao za 10% na globalnom nivou, podstaknut povećanim brojem putovanja, okupljanja i ublažavanjem socijalnih ograničenja. (1) Delta varijanta (B.1.617.2) SARS-CoV-2 virusa vrlo brzo sustiže Alfa varijantu…\nPoznato je da se neki virusi nadmeću da bi bili oni koji uzrokuju infekciju. Zanimljivo je da je većina siromašnih, gusto naseljenih zemalja, zabeležila manje smrtnih slučajeva na milion tokom COVID-19 pandemije, u poređenju sa većinom naprednih zapadnih…\nUz podršku Svetske zdravstvene organizacije, osnovana je Globalna opservatorija za rak (GCO, The Global Cancer Observatory) koja objedinjuje globalnu statistiku za rak. GCO procenjuje da se širom sveta 2020. godine dogodilo 19,3 miliona novih slučajeva raka…


Nove mere Kriznog štaba - Portal 105.rs\nNaslovnaInfoVestiNove mere Kriznog štaba\nKod funkcionisanja ugostiteljskih objekata izvan tržnih centara izmene nema, školarci se vraćaju u klupe za nedelju dana.\nZavršena je danas održana sednica Kriznog štaba na kojoj je doneta odluka da tržni centri ostanu zatvoreni do ponedeljka. Takođe, kada su u pitanju škole – planirano je da se deca u učionice vrate od 19. aprila, odnosno od narednog ponedeljka, izjavio je epidemiolog Branislav Tiodorović.\nUgostiteljski objekti unutar tržnih centara još uvek neće moći da rade, dok, kada su u pitanju ostali restorani, kafići, za sada nema popuštanja trenutnih mera kada je u pitanju ova delatnost, a koje podrazumevaju popunjenost bašte do 50 odsto kapaciteta uz razmak među stolovima od najmanje dva metra. Radno vreme je ograničeno do 22h, dok šalterska prodaja i dostava mogu da se obavljaju 24 sata.\nUkoliko se nastavi trenutna epidemiološka situacija koju karakteriše pad novoobolelih, na nekoj od narednih sednica će biti reči i o vraćanju ugostiteljskih objekata na normalan režim rada, rekao je epidemiolog Branislav Tiodorović.


Zoran Zaev – favorit za predsednika Makedonije – Balkanekspresrb.rs\nZoran Zaev – favorit za predsednika Makedonije\nNa predsedničkim izborima u Makedoniji u aprilu iduće godine najveće šanse za pobedu ima premijer Vlade Zoran Zaev sa 12,4 posto podrške. Anketu je sprocela TV Telma i Makedonski centar za međunarodnu saradnju.\nOdmah iza Zaeva sa 8,2 posto podrške ispitanika nalaze se lider VMRO DPMNE Hristijan Mickoski i aktuelni šef makedonske diplomatije Nikola Dimitrov.\nAnketa koja je sprovedena od 7. do 14. decembra na 1014. ispitanika, prenose skopski mediji.\nŠto se tiče kandidati za predsednika Makedonije iz albanske etničke grupe, največe poverenje mešu anketiranim Albancima dato je zameniku predsednika makedonske vlade Bujaru Osmaniju sa 6,8 posto podrške i bivšem ministru zdravlja Imeru Selmaniju sa 5,8 posto podrške.\nAnalitičari smatraju da ne sme da se zanemari činjenica da čak 19 posto ispitanika smatra da nijedan od ponuđenih kandidata za budućeg predsednika Makedonije nije dobar, dok 15 posto njih nisu odlučili kome bi dali svoj glas.\nAnketa pokazuje da je moguć konsenzualni kandidat Scijaldemokratskog saveza Makedonije (SDSM) i albanske stranke DUI, gde ponovo građani pružaju najveću podršku od 10,2 posto Zaevu.\nAko zajedno s predsjedničkim budu održani i parlamentarni izbori, rezultati ankete su pokazali da bi SDSM osvojio 26,9 posto glasova, dok bi VMRO DPMNE dobio 21,6 posto podrške.♦


► Bogosavljević: Setite se Floride...\nSrđan Bogosavljević, dugogodišnji direktor Ipsos stratedžik marketinga i čovek iza kojeg su brojni izbori, ne samo u Srbiji, nije preterano iznenađen izbornim i postizbornim dešavanjima, a, na primedbe zašto je RIK-u trebalo toliko vremena da se dođe ko konačnih rezultata, kratko kaže: "Setite se Floride....".\nBogosavljević, naime, za Tanjug ističe da "to ovako izgleda od kako se broji kod nas", i navodi da od desetak hiljada biračkih mesta uvek postoji par stotina, do 300, na kojima je "nešto zabrljano".\n"Postoji jedan broj mesta na kojima ima prigovora, i, ako su opravdani, glasanje se ponavlja", navodi Bogosavljević.\nOn, međutim, ukazuje da postoji "gomila biračkih mesta", gde niko nije uložio prigovor po bilo kom osnovu, ali se, kaže "prosula kafa", "pao burek" preko zapisnika, zapisnik je pisan nečitkim rukopisom, prepisivali su, potpisivao jedan umesto svih ostalih, iako su svi bili za stolom...\n"I to je svaki put bilo tako", kaže Bogosavljević, pozivajući se na izbornu hronologiju.\nIstiče, međutim, da nikad tih 150 do 200 spornih biračkih mesta od 10-tak hiljada nije ništa značilo, osim, kao što je sada slučaj, kada jedna stranka ulazi ili ispada za samo jedan glas.\n"Onda to postaje veliki problem i dobije ogromnu pažnju kao sada", navodi Bogosavljević.\nOn podseća na to koliko je na prethodnim američkim izborima trajalo prebrojavanje glasova na Floridi:\n"Tri meseca su se zbog tog jednog glasa lomila koplja".\n"Dakle, kada se lomi rezultat, a sada je to slučaj kod nas, onda je tako", kaže Bogosavljević i ocenjuje da nikakvog problema ne bi bilo, niti bi se bilo ko time bavio da su DSS - Dveri na 4,8 ili na 5,2 odsto.\nDodaje da, kada se uzme u obzir toliki broj biračkih mesta i činjenica da Srbija nema potpunu automatizaciju izbornog procesa, sasvim je normalno da postoje zapisnici koji su u jednom malom broju biračkih mesta loše napravljeni, neuko, nečitko, prosto - loše.


Bankar.me intervju: Darko Stanisavić, glavni partner Deloitte-a za finansijski konsalting za region ExYu – Bankar.me\nBankar.me intervju: Darko Stanisavić, glavni partner Deloitte-a za finansijski konsalting za region ExYu\nNovember 13, 2020 Članci, INTERVJUI, REGION, SVE VIJESTI Leave a comment\nCrnogorska privreda je nesrazmjerno pogođena krizom prouzrokovanom korona virusom zbog njene zavisnosti od turizma. Bilo bi pogrešno zaključiti da u budućem periodu Crna Gora ne bude i dalje fokusirana na turističku privredu u kojoj, jasno je, ima komparativnu prednost. Ono što bi nesporno pomoglo budućem privrednom razvoju Crne Gore jesu investicije u obnovljive izvore energije i moderne tehnologije, kazao je za Bankar.me Darko Stanisavić, novi rukovodeći partner Deloitte-a u Srbiji i i glavni partner za usluge finansijskog konsaltinga za Srbiju, Hrvatsku, Sloveniju, BiH, Crnu Goru i Severnu Makedoniju.\nU intervjuu za naš portal Stanisavić kaže da trenutnu situaciju ne bi nazvao ekonomskom krizom već smanjenjem ekonomskih aktivnosti što je neminovno u situaciji kada postoji pandemija poput ove, te da je bez obzira na semantičku razliku, sigurno da će se trenutna situacija odraziti na poslovanje mnogih poslovnih subjekata.\nOdnedavno ste na čelu Deloitte-a u Srbiji, ali ujedno i glavni partner za usluge finansijskog savetovanja za Srbiju, Hrvatsku, Sloveniju, BiH, Crnu Goru i Sjevernu Makedoniju. Dugoročna makroekonomska stabilnost regiona je osnov za priliv investicija. Kako se vratiti na tu stazu nakon udara korona krize?\n– Slažem se sa vama da je makroekonomska stabilnost jedan od bitnih preduslova za privlačenje investicija. S druge strane, jednako je značajno sačuvati zaposlenost i privrednu aktivnost, odnosno kupovnu moć stanovništva i privrede. Većina ekonomija, uspjele su, na različite načine, uzimajući u obzir lokalne specifičnosti, da u doba korone potpomognu svoje privrede a da istovremeno izbjegnu veće udare na njenu makroekonomsku stabilnost . Crnogorska privreda je vjerovatno u najdelikatnijem položaju u regionu, s obzirom na visok iznos zaduženosti i pad prihoda od turizma. Nesumnjivo je da će u narednom periodu privredama u regionu biti potrebna pomoć regionalnih vlada i međunarodnih finansijskih institucija kako bi se amortizovale posljedice nastale širenjem korona virusa. Biće neophodno da vlade vode računa o tome da svojim podsticajima na najmanji mogući način utiču na djelovanje slobodnog tržišta. Jedan od načina je podrška bankarskom sektoru, koji, sa svoje strane, ima ekspertizu da podrži one privredne subjekte koji su najspremniji da se brzo oporave nakon krize.\nCrna Gora je postala, na teži način, svjesna da je previše zavisna od turizma. Od čega će po vašem mišljenju najviše zavisiti budući ekonomski razvoj naše zemlje? U kojim granama možemo biti konkurentni?\n– Crnogorska privreda je sigurno nesrazmjerno pogođena krizom prouzrokovanom korona virusom zbog njene zavisnosti od turizma. Po mom mišljenju bilo bi pogrešno zaključiti da u budućem periodu Crna Gora ne bude i dalje fokusirana na turističku privredu u kojoj, jasno je, ima komparativnu prednost. Ono što bi nesporno pomoglo budućem privrednom razvoju Crne Gore jesu investicije u obnovljive izvore energije i moderne tehnologije. Pored navedenog, najznačajnije što Crna Gora može da učini za svoj privredni razvoj jeste jačanje pravne sigurnosti i izvjesnosti reakcije državnih organa, odnosno povećanje otvorenosti privrede za strane investicije.\nSvjedoci smo da Evropa forsira ideju zajedničkog tržišta (mini-šengena) za naš region. Koje su najveće prepreke i šanse za prisniju privrednu saradnju među zemljama bivše Jugoslavije?\n– Najveće prepreke za prisniju privrednu saradnju i dalje su nedovoljno visok nivo pravne sigurnosti i visok nivo regulacije, čime se stvaraju uslovi za uticaj državnih organa na poslovanje privrednih subjekata. Mini-šengen je sigurno izvanredna inicijativa koja bi olakšala kretanje ljudi i kapitala u regionu, što bi trebalo da rezultira ekonomskim rastom cijelog regiona. U ovom slučaju možemo se podsjetiti riječi bivšeg američkog predsjednika Ronald Reagana: ”Plima diže sve brodove”.\nKakve će promjene, generalno, donijeti ekonomska kriza u poslovanju revizorskih kuća u svijetu?\nJa ne bih trenutnu situaciju nazivao ekonomskom krizom već smanjenjem ekonomskih aktivnosti što je neminovno u situaciji kada postoji pandemija poput ove. Bez obzira na semantičku razliku, sigurno je da će se trenutna situacija odraziti na poslovanje mnogih poslovnih subjekata pa tako i revizorsko-konsultantskih kuća. Suprotno mnogima, ja lično očekujem u narednom periodu ponovno jačanje globalizacije i otvorenosti privrede, usljed čega će se i revizorske kuće restrukturirati na način da odgovore zahtjevima globalnih klijenata. S druge strane, od sve većeg značaja za investitore , pored analize finansijskog poslovanja privrednih subjekata, biće i analiza dugoročne održivosti poslovanja privrednih subjekata (eng. Sustainability), a s tim u vezi se u svijetu već pripremaju novi standardi.\nVaša poslovna specijalnost jesu spajanja&preuzimanja kompanija. Da li će i u kojoj mjeri korona kriza uticati na obim vašeg posla i koji segmenti privrede će biti najprivlačniji velikim investitorima za širenje/preuzimanje kompanija?\n– U periodu pandemije, a naročito nakon pandemije, sigurno će doći do povećanja aktivnosti spajanja i preuzimanja. Naime, ona privredna društva koja uspješno prebrode ovaj period sigurno će imati veliki broj prilika za konsolidaciju kupovinom konkurenata koji su se lošije snašli u doba krize. S druge strane, uvjeren sam da će i bankarski sektor u cilju zaštite svojih investicija izvršiti pritisak na vlasnike onih privrednih subjekata koji neće biti u mogućnosti da servisiraju svoje obaveze da potraže rješenje za svoje probleme posredstvom spajanja i preuzimanja. Takođe, podrške vlada i centralnih banakela su “upumpale” značajnu likvidnost u privrede i sigurno će dio tog viška likvidnosti biti iskorišćen za konsolidaciju snažnih privrednih subjekata putem spajanja & preuzimanja.\nŠta bi bili Vaši savjeti direktorima preduzeća za uspješno rukovođenje kompanijama tokom kriznog perioga? Da li je ovo period koji kompanije mogu da iskoriste kako bi dubinski sagledale svoje snage, slabosti i na koji način im Vaša organizacija u tome može pomoći?\n– Ovo jeste upravo period kada se lakše vide sve snage i slabosti privrednih društava. Mi u Deloitte-u smo upravo zbog ove situacije puno uložili u stvaranje timova za pružanje usluga kreiranja vrijednosti (eng. Value Creation Services). Naše timove čine eksperti za poslovanje u određenom sektoru, stručnjaci za finansijsko savjetovanje i poreski i pravni eksperti. Pomažemo našim klijentima da prepoznaju koji dio njihovog poslovanja može stvoriti najveću vrijednost. Istovremeno, pomažemo im da prikupe neophodna sredstva za ulaganje u poslovanje kroz proces prodaje onih dijelova poslovanja za koje se ne očekuje da u budućem periodu kreiraju značajniju vrijednost.\nŠta su planovi Deloitte-a za sljedećih par godina u našem regionu?\n– Planovi Deloitte-a za naredni period jesu da u cijelom regionu oformi jedinstvene timove sa najvišim nivoom znanja, ekspertize i iskustva, koji će se, u saradnji sa našim kolegama iz cijele Evrope, fokusirati na pružanje visoko specijalizovanih usluga, kao i da donese najnovija rješenja iz razvijenih tržišta na naša tržišta. Takođe planiramo značajna ulaganja u najnovije tehnologije i ekonomičnu mogućnost dovođenja najkvalitetnijih eksperata iz cijelog regiona i Evrope za svaki naš angažman.\nPrevious Kolika je plata Mate Rimca\nSljedeći Erste dobitnik nagrade “Najbolja privatna banka u centralnoj i istočnoj Evropi”


Prethodne subote održana je konstitutivna sednica Skupštine grada Beograda na kojoj su po prvi put učestvovali odbornici pokreta Ne davimo Beograd i koalicije “MORAMO Za dobar grad”, koji su, po mnogim novinskim naslovima i reakcijama ostavili dobar utisak na javnost svojom odlučnošću da se i u institucijama suprotstave naprednjačkom režimu. Energija koju smo jako puno puta pokazivali na ulicama, protestima i blokadama videla se jako dobro i za skupštinskom govornicom.\nOdbornici pokreta Ne davimo Beograd i koalicije “MORAMO Za dobar grad”, istakli su da će u novom sazivu raditi na povećanju transparentnosti rada ove institucije, da će predlagati rešenja gorućih problema u gradu i, pored toga, boriti se protiv kršenja javnih interesa i donošenja štetnih odluka koje su bile glavne odlike prethodnih saziva na čelu sa Srpskom naprednom strankom.\nReakcije javnosti na nastup naših odbornika i odbornica u Skupštini grada\n“Ulazak u beogradski parlament, ali i u Skupštinu Srbije novih opozicionih snaga i lica može da dovede do ozbiljnog preokreta unutar proevropski orijentisane opozicije” – izjavio je za Danas Dragan Popović, direktor Centra za praktičnu politiku.\n“Nastupili su vrlo dobro, jednostavnim jezikom su govorili o prirodi gradske vlasti poslednjih godina i pravim problemima Beograda koji se davi u korupciji i nemoći da se reše neki od osnovnim problema građana. Čini mi se da je naročito pokret „Ne davimo Beograd“ uspeo da energiju sa ulica prenese u gradski parlament i da vlast za sada nema prava rešenja kako da se nosi sa tim” – poručio je Janko Baljak, reditelj.\n“Ja sam gledala prenos, slažem se sa svim do sada izrečenim utiscima da je to bilo vrlo dobro, da su se opozicioni odbornici dobro držali, moj šampion sa sednice je gospodin Lazovič koji je vešto i efektno prozvao sve iz bivše vlasti koji su preletači u SNS, mislim da je to bilo jako efektno, u svakom slučaju svi govornici iz opozicije su bili vrlo pristojni, rečiti, stavili do znanja gde su, moj utisak je bio pristojan” – izjavila je Srbijanka Turajlić.\nOsmočasovna sednica Skupštine iznenadila je mnoge predstavnike naprednjačkog režima. Prethodni sazivi ove institucije bili su bojkotovani od strane opozicije i režim je neometano, u jednopartijskoj skupštini, sprovodio svoje odluke. Od ovog saziva, u institucijama se nalaze ljudi koji su godinama branili javni interes, zajedno sa građanima analizirali i ukazivali na štetne projekte ove vlasti, i pokazivali jedan drugačiji pristup politici. Pokret Ne davimo Beograd i koalicija Moramo su već na početku sednice pokazali da će preispitivati svaki potez ovog režima. Ostali smo uskraćeni za odgovor na pitanje kako Aleksandar Šapić, koji se nalazi u jasnoj poziciji sukoba interesa, može da bude predsednik jedne od najvećih opština u Srbiji i odbornik, a po svemu sudeći i kandidat za gradonačelnika. Pored toga, za predsedavajućeg novog saziva skupštine izabran je Nikola Nikodijević, čovek koji je odlagao sednice kada se rušilo u Savamali, potpisivao odluke koje su vodile ka milionskim štetnim ugovorima, od kojih su najpoznatiji Beograd na vodi, izgradnja spalionice u Vinči, novi štetni projekat metroa i urušavanje gradskog saobraćajnog preduzeća. Za vreme prethodnih saziva, sa Nikodijevićem na čelu, građanima su institucije bile sve dalje i dalje, jer je svojom politikom radio na tome da se oni isključe iz odluka o razvoju grada. Važno je pomenuti i da je samo zbog odlučne akcije Ne davimo Beograd i ogromne podrške građana u vidu oko 100 hiljada potpisa, sprečena seča šume u Košurnjaku.\nTokom trajanja konstitutivne sednice više puta smo ukazivali i na kršenje poslovnika i remećenje dnevnog reda Skupštine koju je vladajuća garnitura koristila kako bi promovisala svoje projekte i odluke. Od Vinče i metroa koji su, na naše čuđenje, predstavljeni kao ekološki projekti, čuli smo i kako su liste čekanja za vrtiće zapravo nepostojeće, a na pitanje ko je rušio u Savamali nismo dobili odgovor. Za razliku od činjenica i argumenata koje su iznosili odbornice i odbornici naše koalicije, režim se, kao i do sada, služio lažima i optužbama.\nPredstavnici pokreta Ne davimo Beograd i koalicije Moramo jasno su istakli da podrška od 100 hiljada glasova predstavlja veliku odgovornost, ali i veliku energiju da se borimo za solidaran, zeleni i dobar grad za sve. Jednom nogom na ulici, u razgovoru sa građanima u slušanju njihovih problema i rešenja, a drugom u institucijama, nastavićemo da branimo javni interes i pokazujemo da politika može i treba drugačije da izgleda.\n* Puno ime koalicije “Moramo, Za dobar grad – Ne davimo Beograd – Akcija – Ekološki ustanak Ćuta – politička platforma Solidarnost – Izbor za našu opštinu – Forum Roma Srbije – Dobrica Veselinović”


Odlične vesti za Luku Prahovo - East Side portal\nObjavljeno: 12. januar 2018.\nPrema informacijama koje su se poslednjih dana 2017.godine mogle videti na sajtu Agencije za upravljanje lukama Srbije i Portala „Pluton logistik“, Luku Prahovo u skorijoj budućnosti očekuje proširenje područja i sigurna modernizacija, ne samo njenih dokova i transportnih sredstava već i pruge prema Zaječaru i Boru, izgrađenih početkom i sredinom prošlog veka.\nFoto: Agencija za upravljanje lukama\nOdlukom Vlade RS, luka Prahovo je dobila dva nova ovlašćena operatera, kojima je Agencija za upravljanje lukama Srbije, izdala rešenja i uverenja o upisu u Registar. Prvi operater je „Eliksir Prahovo industrija hemijskih proizvoda“ d.o.o Prahovo, a drugi, „Naftna industrija Srbije“ Novi Sad, koja će u okviru luke Prahovo obavljati poslove pretovara nafte i derivata nafte i snabdevati brodove na Dunavu pogonskim gorivom.\nNaftna industrija Srbije je već preduzela praktične korake i načinila Projekat Stanice za snabdevanje brodova gorivom u Prahovu, preko koje će se obavljati prijem, uskladištenje i distribucija nafte i naftnih derivata rečnim, železničkim i drumskim saobraćajem.\nDa se podsetimo stovarište nafte i naftnih derivata izgrađeno je 60-tih godina prošlog veka za potrebe JNA a 1971.godine predato je preduzeću „Jugopetrol“ – Beograd, čiji je sledbenik Naftna industrija Srbije. Sa izgradnjom Stanice za snabdevanje domaćih i stranih brodova pogonskim gorivom, pored uvećanih prihoda od prometa, koji će ostvariti NIS, preko naplate pristanišnih i lučkih naknada biti značajno uvećan i Budžet Srbije, koji je u 2016.godini, kada ova oblast još nije bila dovoljno uređena, iznosio 101 milion dinara. Znatan deo ovih sredstava upotrebiće se za modernizaciju svih devet luka i pristaništa u Srbiji, među kojima je i Luka Prahovo.\nNajhitnije proširenje luke i osposobljavanje pruge do luke, po najvišim standardima, od Vlade Srbije, u cilju povećanja kapaciteta nove topionice, zahteva RTB Bor, a tom zahtevu pridružile su se kineske, kanadske i ruske kompanije. Za ove namene očekuje se investicija od 30 miliona evra, a u toku su i konkretne pripreme za vađenje potonulih brodova iz Drugog svetskog rata, investicije vredne 20 miliona evra, prema čijem projektu je planirano da do 2020.godine radi proširenja plovnog puta i sigurnije plovidbe kod Prahova bude izvađeno između 14 i 23 potopljena broda.\nOvaj značajan poduhvat republičke Vlade bio bi od velike koristi našoj Negotinskoj Krajini, koja bi tako ponovo igrala veoma bitnu ulogu u brodskom saobraćaju na Dunavu.\nekonomija\tNegotin\topština Negotin\tLuka Prahovo\n17 # np 13-01-2018 22:59\njos samo da je istina..


POVERENICA: SRBIJA JE SEKULARNA, SVEŠTENICI DA OSTANU U OKVIRU VERSKIH PITANJA\nBrankica Janković, izvor: Medija centar Beograd\nPoverenica za ravnopravnost Brankica Janković je ukazala u saopštenju da je Srbija po Ustavu sekularna država u kojoj svako ima pravo da slobodno odlučuje o rađanju dece, i dodala da smatra da govori crkvenih velikodostojnika treba da ostanu u okviru verskih pitanja.\nPoverenica je navela da smatra da crkva ima pravo da iznosi stavove, ali da su izjave pojedinih velikosotojnika neprimerene i uvredljive prema ženama, produbljuju predrasude i stereotipe koji mogu dovesti do diskriminacije.\n“Poštujući autonomiju Srpske pravoslavne crkve i drugih verskih zajednica, i verska osećanja građana i građanki Srbije, smatram da govori crkvenih velikodostojnika treba da ostanu u okviru verskih pitanja i da ne prelaze u pitanja civilizacijskih tekovina demokratskih društava, među kojima je jedno od najvažnijih poštovanje ljudskih prava i sloboda”, navela je Janković.\nOna je navela da reproduktivna prava i slobode spadaju u korpus ljudskih prava koja se ne smeju dovoditi u pitanje.\n“Nametanje ženama rađanja kao obaveze, i patrijarhalnog obrasca kao jedino prihvatljivog, štetno je za celo društvo”, navela je poverenica.\nOna je dodala da populaciona politika, kao jedna od veoma važnih u svim zemljama sa velikim demografskim izazovima, podrazumeva mehanizme podsticanja rađanja, koji obuhvataju žene i muškarce ravnopravno, kao i brigu o porodici i odgovornom roditeljstvu.\nMitropolit crnogorsko-primorski Amfilohije je tokom liturgije u Pećkoj patrijaršiji 15. oktobra kazao da “Srpkinje u svojim utrobama pobiju za jednu godinu više dece nego što su pobili Musolini i Hitler i Broz i ovi koji su ovde na Kosovu i Metohiji”.\nPoglavar SPC, patrijarh Irinej je potom ocenio da su “žene dužne da rađaju, kako bismo očuvali srpstvo”.\n“POVERENICA: SRBIJA JE SEKULARNA, SVEŠTENICI DA OSTANU U OKVIRU VERSKIH PITANJA”\n29.10.2017 at 15:32\nUvek kada je crkva umesala u politiku ili krisom preuzela jedan deo vlasti , posle toga izbio rat, pobuna ili nezadovoljstvo slobodnih gradjana. Veliko dostojnici, popovi treba da mesto politike u svoju ruku drze Sveto pismo — Bibliju i to treba da daju i u ruku svoji vernika da se svi trude da podrzavaju tome i nauce vernike da citaju Sveto pismo umesto gledanja nekorisni serija. Bilo bi jako dobro da barem nesto cita svaki vernik oz svoje Biblije ili Svetog pismo da bi uvideki da nema ni rec razlike izmedju Pravoslanog — i katolickog Svetog pisma i ne razlikuje ni u cemu ni Biblija protestanska, razliku prave samo Veliko dostojnici, popovi, sa uvodjenjem raznih ceremonija — Isus je rekao da Bogu ceremonije ne trebaju — to treba samo popovima da bi tako napunili svoje dzepove,. Sva Sveta pisma su prevedena sa istog originala, prevodioci bili pobozni i nisu iskrivili prevode ili izostavili nesto kao prevodioci Mrxovog Kapitala. Popovi su duzni da bez materijalne koristi : krste, vencaju i sahrane svoje vernike ,, to nesme njima sluziti za mlacenje pare. To je njima posao NE politika, Drzava treba da obezbedi uslove za buducnost i za radjanje dece,, zenama i devojkama je pravo izbora da li ce radjati za odlicne uslove zivota ili ce odustati od toga zbog bede.\nUpišite tekst * 6 + =\nDokumentarac „Subotica sa Borisom“: Priče o važnim istorijskim ličnostima i bajkovitim palatama


Dokazano: Trudnoća menja mozak žene – Savršena\nOsim fizičkih promena koje telo buduće majke prođe u toku trudnoće, utvrđeno je da dolazak bebe uzrokuje i određene promene na mozgu žene.\nMajčinstvo menja veličinu i strukturu onih delova mozga koji utiču na procenjivanje osećanja i razumevanje drugih, a većina ovih promena traje najmanje dve godine nakon porođaja.\nIstraživači su magnetnom rezonancom skenirali mozak žena pre trudnoće i nakon što su prvi put postale majke. Rezultati su bili iznenađujući: gubitak sive mase u nekoliko regija uključenih u proces koji se zove socijalna spoznaja.\nMoguće je da se taj gubitak sive mase negativno odrazi na kasniji život žene, ili može biti samo trenutna posledica stresa, načina ishrane ili nedostatka sna povezanih sa trudnoćom i porođajem, prenosi New York Times.\nS druge strane, pojedini naučnici ova saznanja tumače kao prilagođavanje za ulogu majke, odnosno za menjanje mozga kako bi pojedini njegovi delovi budu efikasniji za obavljanje majčinskih dužnosti.\n“Gubitak sive mase ne mora da bude nužno loša stvar – to može da znači i da je reč o sazrevanju. Te promene mogu da pomognu da se usavrši ženina sposobnost da bolje prepozna potrebe svog deteta ili da doprinesu jačem vezivanju između novorođenčeta i majke”, naveo je jedan od istraživača.\nUtvrđeno je, takođe, da trudnoća nije uticala na sposobnost pamćenja, komunikacione veštine i radne sposobnosti novopečenih majki.\nTags: drugo stanje, Izdvajamo, porođaj, telo, trudnoća, žene\nBRAVO: "Vređali su me zbog debljine - ovako sam ih ućutkala!"


Ključevi koje nećete izgubiti – a&s Adria Magazine\nAutor a&s Adria 24 Novembra, 2019 339 Nema komentara\nU današnjem modernom društvu videonadzor i alarmni sistemi više nisu nepoznanica; štaviše, postaju neizostavni element našeg života. Nažalost, u medijima često čujemo da je neko povređen ili da je objekat opljačkan, a razlog je uglavnom isti – počinilac je mogao neometano da uđe u prostorije\nPiše: Dejan Čabrilo, Sektor tehničke podrške, Antenall\nOvakve okolnosti nameću potrebu za većom sigurnošću. Iz tog razloga sve češće se može sresti integracija nekih dodatnih sistema s video-nadzorom i alarmnim sistemom.\nIntegracija sistema je bitna\nKontrola pristupa je jedan od dodatnih sistema koji se integriše s video-nadzorom, a neretko se i samo ovaj vid sigurnosne opreme instalira u nekim objektima budući da, za razliku od video-nadzora, daje fizičku sigurnost i zaštitu, ograničavajući pristup u prostorije. Tehnologija je u današnje vreme toliko napredovala da je i sam čovek postao ključ za dozvolu ulaska u prostor koji obezbeđuje kontrola pristupa. Postoje razni uređaji koji vam daju mogućnost da koristite otisak prsta, pa čak i vaše lice, kao jedinstveni ključ za otključavanje vrata. Ključ koji nikada nećete izgubiti i niko neće moći da zloupotrebi. Primer takvog uređaja na otisak prsta je iClcok700 biometrijski terminal za nadziranje radnog vremena i kontrolu pristupa sa TFT-LCD ekranom od 3,5 inča i kamerom od 1,3 Mpx. Interna kamera i Foto-ID omogućuju prikazivanje korisnikove fotografije i čine program za nadziranje radnog vremena preglednijim i pouzdanijim.\nDetekcija lica i otiska\nJedan od uređaja s naprednijom tehnologijom je i SilkBio-101TC terminal, koji detektuje lica i otiske prstiju za nadziranje radnog vremena i kontrolu pristupa. Takođe, ima i TFT-LCD ekran od 2,8 inča, a poseduje najnoviju tehnologiju prepoznavanja otisaka prsta SilkID, što omogućava prepoznavanje otisaka iako su vlažni, suhi ili grubi. Foto ID omogućava prikaz korisnika prilikom verifikacije, a poseduje i zabranu duplog prijavljivanja. Malo jednostavniji uređaj za zaštitu koji se može instalirati i u svom stanu je L7000-S, biometrijska pametna brava koja se montira direktno na vrata. Pored kapaciteta\n500 otisaka, ona može da memoriše i do 100 šifri, a tu je i mehanički mehanizam za otključavanje, automatsko zaključavanje kvakom u kontrasmeru i mehanizam za otključavanje na unutrašnjoj jedinici. U kombinaciji biometrijske pametne brave i kartičnog prekidača poznatijeg kao „energy saver“ dobijamo kompletnu kontrolu ulaska i potrošnje energije. Ovaj sistem se pokazao kao idealno rešenje za hotelske sobe i privatne apartmane.\nKontrola velikih prostora\nOsim pomenutog vida kontrole ulaska u zatvoreni prostor, sve češće se javlja potreba za kontrolom pristupa javnim skupovima, sajmovima koji se organizuju u velikim halama ili privatnim prostorima za parkiranje. U ovim situacijama se zahtevaju drugačiji tipovi uređaja, koji mogu da detektuju propusnicu na većim razdaljinama (do 12 m), što vam omogućava da bez većeg zadržavanja prolazite kontrolne tačake. To dovodi do izbegavanja stvaranja gužvi ili mogućnosti ulaska na parking-prostor bez većeg zadržavanja kod rampe. U tu svrhu postoje čitači koji mogu da se implementiraju sa drugim uređajima ili su već u formi samostalnog gotovog proizvoda. UHF2-10E je jedan od takvih čitača koji ima mogućnost detekcije kartice do 12 metara i služi za implementaciju sa drugim uređajima te poseduje mogućnost rada konstantne detekcije i detekcije po komandi. Za razliku od njega, UHF-U2000-E je uređaj koji može da radi samostalno i ne mora da se integriše sa drugim uređajima.


Naslovna strana za ponedeljak, 26. decembar 2016. godine\nBeta 26. decembra 2016. 09:15\nDnevni listovi na naslovnim stranama današnjih izdanja najviše pišu o padu ruskog aviona u kojem je poginulo više od 90 ljudi, o pripremi opozicije za izbore u Srbiji, o pregovorima Srbije i EU, o odnosima Srbije s Hrvatskom.\nALO – „Poginuo ceo hor Crvene armije“, o pogibiji članova ruskog hora „Aleksandrov“ pri padu ruskog aviona. U tekstu „(Saša) Janković za predsednika, (Vuk) Jeremić za premijera“, list navodi da je opozicija napravila tajni dogovor za predstojeće predseničke i moguće parlamentarne izbore u Srbiji.\nBLIC – „Plačem, moj orkestar je otišao u smrt“, kaže za Blic režiser Emir Kusturica povodom pada ruskog aviona u kojem su poginuli članovi ruskog vojnog hora „Aleksandrov“.\nVEČERNJE NOVOSTI – „Tragični let velikog hora ‘Aleksandrov'“, srušio se avion sa članovima ruskog vojnog orkestra. „Laž je da sam platio Trampov poziv u SAD“, kaže za Novosti predsednik Republike Srpske Milorad Dodik. Pod naslovom „U januaru Srbija otvara još tri poglavlja?“ list piše da će Srbija početkom 2017. godine „ubrzati“ put ka EU.\nDANAS – „Protesti nisu dovoljni, širimo našu borbu“, kaže predstavnik Inicijative „Ne da(vi)mo Beograd“ Radomir Lazović. „Bogovič: EU zabrinuta zbog jačanja vojne saradnje sa Rusijom“, Srbija nastavila balansiranje izmedju istoka i zapada u 2016. godini.\nINFORMER – „U padu ruskog aviona kod Sočija 92 mrtva“ piše list. „Srpski migovi smrt za Hrvate“ koji su, piše list, „u panici“ zbog aviona koje Srbija dobija iz Rusije.\nKURIR – „Izgubili smo drage prijatelje“, o pogibiji članova ruskog hora „Aleksandrov“. „Otrov u kafi s ukusom fekalija“, o posledicama „sivog“ tržišta na zdravlje gradjana Srbije i švercu kafe.\nPOLITIKA – „Hor ‘Aleksandrov’ utihnuo u Crnom moru“, o padu ruskog aviona. „U EU nismo zbog ribara i farmera, u NATO smo zbog zaštite od suseda“, kaže ambasador Norveške u Srbiji Arne Bjernstad.\nSRPSKI TELEGRAF – Pod naslovom „Ovo su Legijina pisma nakon kojih je ubijen Djindjić“ list piše da je komandant JSO Milorad Ulemek pred ubistvo premijera Srbije Zorana Djindjića pisao političarima u Srbiji i ambasadoru SAD. „Čuveni hor opevao pad aviona u pesmi“, o padu ruskog aviona.\nJovanović: Nisam siguran da je SzS instrument za promene


Bramerc počeo posetu Beogradu susretom sa Cvetkovićem | Republika Srpska\nNaslovna Vijesti Bramerc počeo posetu Beogradu susretom sa Cvetkovićem\nBramerc počeo posetu Beogradu susretom sa Cvetkovićem\nGlavni tužilac Haškog tribunala Serž Bramec započeo je jutros posetu Beogradu susretom sa predsednikom Vlade Srbije Mirkom Cvetkovićem. U okviru redovne posete, pred podnošenje redovnog izveštaja o saradnji Srbije sa Haškim sudomu koji će u decembru podneti Savetu bezbednosti UN, Bramerc će danas sa državnim zvaničnicima u Beogradu razgovarati o lociranju i hapšenju dva preostala haška begunca.\nBramerc će danas razgovarati i sa predsednikom Srbije Borisom Tadićem, predsednikom Nacionalnog saveta za saradnju s Haškim tribunalom Rasimom Ljajićem, šefom Akcionog tima Vladimirom Vukčevićem i drugim pripadnicima tog tima koji rade na hvatanju haških begunaca Ratka Mladića i Gorana Hadžića.\nPredvidjen je razgovor i sa predsednikom Višeg suda u Beogradu Dragoljubom Albijanićem.\nPrema najavi haškog tužilaštva, glavna tema ovih sastanaka je potreba lociranja i hapšenja Mladića i Hadžića.\nKako je Tanjugu rekao šef vladine Kancelarije za saradnju sa Haškim tribunalom Dušan Ignjatović, ova poseta je izvanredna prilika da tužilac Bramerc iznese konkretne primedbe u direktnim kontaktima sa srpskim operativcima.\nIgnjatović kaže da se od posete očekuje da se u izveštaju koji će Bramerc podneti u decembru Savetu bezbednosti konstatuje postojanje visokog stepena saradnje u oblasti dostavljanja dokumentacije i svim drugim aspektima tehničke saradnje koja je, kako je rekao, na veoma visokom nivou.\n„Opredeljeni smo da saradnja u toj oblasti bude i nastavljena na tom nivou“, naveo je on, istakavši da je taj deo saradnje, takodje, važan, a da se Bramercove izjave uvek tiču samo hapšenja preostale dvojice begunaca, što je „banalizovanje ukupne saradnje Srbije sa Haškim tribunalom“.\nNe treba očekivati ništa dramatično, srpska strana očekuje otvorene razgovore, posebno u delu koji se tiču potrage za beguncima Mladićem i Hadžićem, izjavio je Ignjatović.\n„Sve sugestije koje tužilac Bramerc bude izneo, a tiču se Mladića i Hadžića, biće usvojene“, naveo je Ignjatović.


Prishtina Online - Direkcija za socijalnu zaštitu\nAdelina Sahiti je rođena u Prištini 1989 godine.\nStudije Bachelor nivoa završila je 2011godine, na Univerzitetu Prištine „Hasan Priština“, na Filološkom fakultetu, Departman novinarstva, gde nastavlja postdiplomske studije.\nTokom svoje karijere, 12 godina uzastopno radila je u najprestižnijim medijima u zemlji, pokrivajući različite aktivnosti iz politike, društvenog i kulturnog života.\nOd srednje škole radi za društvene svrhe, kao volonter i aktivista u humanitarnim organizacijama, kao što je Crveni krst Kosova, i drugim organizacijama koje deluju na teritoriji Prištine.\nSocijalna pitanja, rodna ravnopravnost, dobrobit građana zajednice kojoj pripada, oduvek su bile teme za koje je ona posvećena\nZavršila je obuku i sertifikovana je za teme koje su se fokusirale na socijalnu zaštitu, upravljanje katastrofama, efektivnu prezentaciju i slično.\nTrenutno je na poziciji Direktora Socijalne Zaštite Opštini Priština.\nPrijem stranaka: svaki dan tokom radnog vremena.\nOdgovornosti za socijalno blagostanje :\nDirekcija socijalnog blagostanja, u skladu sa Zakonskim odredbama na snazi, kao i na osnovu strateških i političkih instrukcija Predsednika Opštine, u okviru njene delatnosti vrši i odgovorna je za preduzimanje specifičnih mera i aktivnosti za postizanje ciljeva socijalnih usluga Opštine Prištine.\nProcenjuje lokalne potrebe za civilne usluge.\nIzrađuje budžet, u skladu sa Lokalnim potrebama i zakonskim odredbama na snazi.\nImplementira norme i standarde infrastrukture i ljudskih resursa u skladu sa zakonskim aktima usvojenim od strane centralnog nivoa.\nUspostavlja i prikuplja zajedničke uplate u uspostavljenom okviru od strane resornih ministarstva.\nUtvrđuje lokalne prioritete i ciljeve zasnovane na informacijama, u skladu sa strategijom socijalnih usluga.\nPruža socijalne usluge i stara se o socijalnim slučajevima stanovništva na teritoriji Opštine.\nBrižna je za pravo za posedovanje, razvoj i korišćenje imovine, sa ciljem pružanja socijalnog skloništa za osobe unutar teritorije Opštine.\nIma saradnju sa resornim ministarstvima za uspostavljanje i sprovođenje socijalne politike, za kategoriju ugrožene dece i sve druge ugrožene grupe na lokalnom nivou , kroz CSR.\nVrši nadležnosti i druge odgovornosti koje proizlaze iz specifičnih zakona, Statuta Opštine, podzakonskih i delegiranih akata od strane centralne vlade.\nPrikuplja i analizira informacije u socijalom polju na lokalnom nivou.\nOrganizuje kampanje podizanja svesti sa vladinim i nevladinim organizacijama i razvija sporazume o saradnji socijalne oblasti.\nKoordinira i nadgleda rad Centra za Socijalni Rad;\nIzveštava o pružanju socijalnih usluga i opštinskih dostignuća u ovoj oblasti;\nPredlaže nivo zakupnine i otvrdnjavanje stepene oslobađanje od zakupnine za prostorije u vlasništvu;\nIzrađuje predloge za izuzeće od usluga za građane, ako su šeme zasnovane nad objektivnim kriterijumima koja su otvorene za javnosti i u skladu sa važećim zakonom;\nPreduzeti korake za identifikaciju prirode i veličinu potreba za socijalnim i porodičnim uslugama na teritoriji Opštine.\nPriprema godišnje planove za razvoj i napredak socijalnih i porodičnih usluga i održavanje statističkih podatka.\nBrine se o pružanju skloništa za beskućnike;\nPreduzima akcije da obezbedi dovoljno sredstva za kontinuirano profesionalne unapređenje socijalnih profesionalaca, kroz specifične obuke, u skladu sa važećim zakonskim aktima;\nObezbeđuje pružanje socijalnih i porodičnih usluga na teritoriji Opštine, u skladu sa utvrđenim standardima od strane resornih ministarstva;\nProcenjuje socio-porodične potrebe, na opštinskim nivou, i prati socijalnu situaciju na teritoriji Opštine;\nBrine se o pružanju usluga socijalne pomoći i socijalnoj brizi porodicama koje su priključeni u socijalnoj pomoći putem CSR-a, u sladu sa važećim zakonima;\nPruža kvalitetne socio-porodične usluge za ugrožene kategorije stanovništva i zaštićene zakonom.\nPruža socijalne i porodične usluge na teritoriji Opštine, kroz aktivnosti Centra za socijalni rad (CSR), ili pružanje financijskih sredstava ili bilo kakvu drugu materijalnu pomoć nevladinim organizacijama uključenim u ovoj aktivnosti;\nSarađuje sa lokalnim i međunarodnim partnerima u cilju jačanja ljudskih kapaciteta i poboljšavanja kvaliteta socio-porodičnih usluga.\nSarađuje sa resornim ministarstvima u obezbeđivanju, distribuciju i održavanje statistika, informacija i poverljivosti svih porodica koja primaju socijalne i porodične usluge, u skladu sa važećim zakonima;\nObezbeđuje optimalno finansiranje za kontinuiranu obuku socijalnih profesionalaca, u cilju poboljšanja socio-porodičnih usluga.\nObavlja i druga posla, u skladu sa važećim zakonima u okviru delatnosti Direkcije.


Izjava SPEU-EULEX-a u vezi sa sprovođenjem sporazuma postignutog tokom Dijaloga - EULEX Kosovo\nIzjava SPEU-EULEX-a u vezi sa sprovođenjem sporazuma postignutog tokom Dijaloga\nSporazum postignut tokom Dijaloga u Briselu održanog 2. septembra, u vezi sa carinskim pečatima predstavlja važan korak napred u obezbeđivanju slobode kretanja robe u skladu sa evropskim vrednostima. Od strane kosovskih vlasti mi smo bili konsultovani o procesu sprovođenja ovog sporazuma. Plan koji je proizišao iz konsultacija ima za cilj unapređenje vladavine prava na prelazima na severu Kosova. Sprovođenje plana otpočeće 16.\nseptembra. EU očekuje da embargo na trgovinu između Srbije i Kosova bude ukinut.\nSpecijalni predstavnik Evropske unije Fernando Đentilini je izjavio: “Veoma je pozitivan znak to što su nas kosovske vlasti konsultovale po ovom pitanju. Nadam se da će ovim biti omogućeno sprovođenje sporazuma postignutog tokom Dijaloga. Plan bi trebao da spreči krijumčarenje i poboljša bezbednost u jedinstvenoj carinskoj zoni na Kosovu.”\nŠef EULEX-a, Gzavije de Marnjak je izjavio: „Ovde je reč o poboljšanju vladavine prava na severu, što je u interesu svih građana koji se pridržavaju zakona, za šta se zalaže i EULEX. Na prelazima će delovati mešoviti timovi. Operativni rad obavljaće EULEX, u skladu sa svojim mandatom.“


Vakcina-ofanziva protiv Kine: Bajden održao sastanak sa saveznicima – Borba\nPredsjednik SAD Džo Bajden održao je juče video sastanak sa liderima Australije, Indije i Japana, koji su od centralnog značaja za njegove napore da parira sve većoj vojnoj i ekonomskoj moći Kine.\n“Težimo regionu koji je slobodan, otvoren, inkluzivan, zdrav, kojim ima uporište u demokratskim vrijednostima i nije sputan prisilom“, navedeno je u zajedničkom saopštenju sa takozvanog Kvad (Quad) samita, prenio je Rojters.\nNa samitu je pokrenuta i inicijativa da se državama jugoistočne Azije obezbijedi milijarda doza vakcina protiv kovida-19 do 2022. kako bi se suprotstavili uticaju Kine u tom regionu. Prema tom sporazumu, SAD i Japan će finansirati proizvodnju vakcina u Indiji, a Australija će pomoći da se one distribuiraju, objavio je „Fajnenšl tajms“.\nBajdenov savjetnik za nacionalnu bezbjednost Džejk Salivan rekao je novinarima da su se lideri bavili slobodom plovidbe u Istočnom i Južnom kineskom moru, nuklearnim pitanjem Sjeverne Koreje te pučem i nasilnom represijom u Mjanmaru.\nBajden je jasno stavio do znanja da Kinu smatra svojim najvećim spoljnopolitičkim izazovom i da će nastojati da sa saveznicima radi na zajedničkom odgovoru Pekingu.\nKvad sastanak je Bajdenov prvi samit u svojstvu predsjednika SAD. Japanski premijer Jošihide Suga biće sljedećeg mjeseca prvi strani lider koji se sastao sa Bajdenom u Bijeloj kući.\nNa samitu, kojem u prisustovali i australijski premijer Skot Morison i indijski premijer Narendra Modi, dogovoreno je i da tijesno sarađuju u oblasti klimatskih promjena i bezbjednosti, te na oživljavanju ekonomskog rasta.\nFormirana je i radna grupa za ključne i nove tehnologije.\n“Slobodan i otvoren Indo-Pacifik je od ključnog značaja za budućnost svih nas“, poručio je Bajden iz Bijele kuće.\n“SAD su posvećene saradnji sa vama, našim partnerima i svim našim saveznicima u regionu, da postignemo stabilnost“.\nPremijer Japana je rekao da želi da ova četvorka „ide snažno naprijed ka postizanju slobodnog i otvorenog Indo-Pacifika“.\nIndija i Australija su takođe naglasile značaj regionalne bezbjednosne saradnje, koja je pojačana prethodnim sastancima Kvada na nižem nivou.\nIndija, Australija i Japan su se suočili da bezbjednosnim izazovima od Kine i pojačale su interesovanje za Kvad. Ta saradnja datira iz zajedničkog odgovora na zemljotres i cunami u Indijskom okeanu 2004.\nKvad je oživljen tokom administracije Donalda Trampa koja ga je vidjela kao instrument za suprotstavljanje Kini.\nJučerašnji sastanak se podudara sa velikom američkom diplomatskom inicijativom da učvrsti saveze u Aziji i Evropi da se suprotstavi Kini, uključujući posjete sljedeće nedjelje državnog sekretara Entonija Blinkena i ministra odbrane Lojda Ostina Japanu i Južnoj Koreji.\nBlinken će se takođe na Aljasci sastati sa glavnim kineskim diplomatom Jangom Đeičijem i državnim savjetnikom Vangom Jiem, što će biti prvi lični susret na visokom nivou između dvije najveće svjetske ekonomije od početka Bajdenovog mandata.


Vesti - Vesti o kompaniji - Južnokorejski gosti potvrdili su ugovor o luku sa NCG\n21. januara jedna grupa južnokorejskih trgovaca uvozom hrane došla je u NCG radi poslovnog pristajanja na licu mjesta i duboko razgovarala o kvalitetu proizvoda, izvoznim standardima, porudžbinama i isporuci. Južnokorejski trgovci prošli su kroz neovisnu vlastitu prekograničnu platformu e-trgovine za proučavanje visokokvalitetnih podataka o poljoprivrednim proizvodima i nekoliko puta kontaktirali NCG kako bi međusobno pregovarali o poslovima, obje strane imaju prijateljski odnos, s ciljem međusobnog korist, uzajamno povjerenje, na kraju, jednokratna narudžba od 14 kontejnera, upotpunjuje cijelih 300 tona izvoza poljoprivrednih proizvoda.\nNa simpoziju smo uglavnom detaljno objasnili standarde kvaliteta visokokvalitetnih poljoprivrednih proizvoda Anqiu, logistiku i isporuku i ostala srodna pitanja, u potpunosti u skladu sa isporukom kupaca. Kroz zaslon platforme dalje provodimo detaljnu komunikaciju o vanjskom radu platforme, pristajanju platforme, plaćanju robe i drugim pitanjima, u potpunosti demonstrirajući prednosti efikasne usluge i jednostavnog naručivanja NCG prekogranične platforme e-trgovine.\nKorejski gosti pohvalili su način rada NCG prekogranične platforme e-trgovine. Istovremeno, izrazili su nadu da će zadržati dugoročni odnos s NCG i postaviti temelje za dalju saradnju i razmjenu u budućnosti. Ova saradnja u potpunosti pokazuje prednosti NCG prekogranične platforme za e-trgovinu. Putem Interneta, velikih podataka i drugih savremenih informacionih tehnologija, izvoz poljoprivrednih proizvoda aktivno će se promovirati kako bi se postigla skokovita nadogradnja. Prekogranična e-trgovina i dalje će dodavati novi zamah međunarodnoj trgovini poljoprivrednim proizvodima.


Ronaldo kupio novi Ferrari vrijedan 330.000 eura! – Haber.ba\nRonaldo kupio novi Ferrari vrijedan 330.000 eura!\nPortugalski reprezentativac i zvijezda Real Madrida Cristiano Ronaldo obogatio je svoj vozni park još jednim skupocjenim četverotočkašem.\nFerrari - Ekskluziva.ba\nRonaldo je već vlasnik impresivnog voznog parka koji između ostalih automobila čine Rolls Royce, Audi R8, Lamborghini, Range Rover i Audi Q7, a sada je svojoj floti dodao još jednog člana, piše Ekskluziva.\nRadi se o bijelom Ferrariju 599 GTB Fiorano, koji je Ronaldo platio 330.000 eura. Novim četverotočkašem se pohvalio objavljivanjem fotografije na Instagramu.


Palestinci i jevrejski naseljenici bacali su kamenice, stolice i petarde jedni na druge protekle noći u jerusalimskom kvartu Šeik Džarah odakle grupe jevrejskih naseljenika pokušavaju da isele nekoliko palestinskih porodica. Pretnje iseljavanjem su izazvale proteste i sukobe pred jedanaestodnevni rat Hamasa i izraelske vojske, i predstavljaju test za novu izraelsku vladajuću koaliciju u kojoj ima pristalica jevrejskih naseljenika, prenosi Beta. Nova Vlada Izraela se međutim nada da će moći da izbegava palestinsko pitanje kako ne bi nastale unutrašnje podele. Sinoć je u kvartu Šeik Džarah uhapšeno četvoro ljudi, saopštili su izraelska policija i granični zvaničnici. Ostalo je međutim nejasno ko je izazvao sukob. Jedna žena je navodno povređena kada je pogođena kamenicom u leđa,\n22.10.2021 u 14:53\nErdogan: Društvene mreže pretnja društvenom miru, demokratiji i sigurnosti


Rasprava o amandmanima na zakon o finansiranju stranaka – Nadlanu.com\nRasprava o amandmanima na zakon o finansiranju stranaka\nObjavljeno 9. juna 2011. / 12:32:40\nBEOGRAD, 9. juna 2011. (Beta) – Skupština Srbije počela je u četvrtak raspravu o amandmanima na Predlog zakona o finansiranju političkih aktivnosti koji, prema rečima predlagača, treba da omogući transparentan rad i finansiranje političkih stranaka.\nNa taj zakonski predlog poslanici opozicije i vladajuće koalicije podneli su ukupno oko 130 amandmana, od kojih je vlada prihvatila 14 amandmana. U medjuvremenu, Odbor za pravosudje i upravu predložio je četiri amandmana, medju kojima je i onaj kojim se traži preciziranje izbornog jemstva.\nVlada je prihvatila nekoliko amandmana Nove Srbije kojima se preciziraju pojedine odredbe.\nPrihvaćen je i amandman Liberalno demokratske partije koji predvidja da će se onaj ko vrši nasilje ili preti fizičkom ili pravnom licu zbog činjenice da je dalo prilog političkom subjektu kazniti zatvorom od tri meseca do tri godine.\nVlada je prihvatila i amandman poslanice Demokratske stranke Gordane Čomić kojim se precizira da Agencija za borbu protiv korupcije nakon obavljene kontrole finansijskih izveštaja političkog subjekta može uputiti Državnoj revizorskoj instituciji (DRI) zahtev za obavljanje revizije tih izveštaja, u skladu sa zakonom kojim se uredjuje nadležnost DRI.


SDPS: Težak dan za SDPS, dan tuge i žalosti – Sandzaklive.rs\nSDPS: Težak dan za SDPS, dan tuge i žalosti\n1 286 Manje od minute\nSocijaldemokratska partija Srbije oglasila se nakon teške saobraćajne nesreće kod mesta Ražanj u kojoj je tragično nastradao predsednik IO Branko Gogić a u kojoj je teško povrešen predsednik Rasim Ljajić.\n“Ovo je težak dan za Socijaldemokratsku partiju Srbije, dan tuge i velike žalosti. Naše misli su sa porodicom Branka Gogića, koji je celu svoju karijeru i društveni angažman posvetio radu u najboljem interesu Srbije i njenih institucija i građana” – stoji izmedju ostalog u saopštenju SDPS-a.\nU ponedeljak, od 9 časova, biće otvorena knjiga žalosti u prostorijama stranke u Dečanskoj 1 u Beogradu.\nO vremenu i mestu komemoracije i sahrane SDPS će naknadno obavestiti javnost.\nNove potresne fotografije sa mjesta nesreće kod Ražnja: Automobil Rasima Ljajića završio na krovu, na mjestu vozača JEZIVI PRIZORI\nDETALJI NESREĆE KOD RAŽNJA - Mjesto gdje je automobil Rasima Ljajića probio ogradu, pa letio 100 metara i završio na krovu\nSvaka stranka je izbrisala iz svoga imena,, Sandzacko”ili,, Bosnjacko”.


Bečić: U četvrtak na Odboru direktori bezbednosnih agencija – NovostiDana.rs\nBečić: U četvrtak na Odboru direktori bezbednosnih agencija\nBEOGRAD – Direktori bezbednosnih agencija će u četvrtak, 3.novembra, informisati članove skupštinskog odbora za kontrolu službi bezbednosti o ugrožavanju bezbednosti premijera Aleksandar Vučića i pokušaju izazivanja nestabilnosit u Srbiji, izjavio je danas predsednik tog odbora Igor Bečić.\nBečić je rekao Tanjugu da će na toj sednici ne samo tražiti odgovore na pitanja o ugrožavanju bezbednosti premijera, nego odbor želi da čuje od direktora službi šta ih je sprečavalo da u punom kapacitetu obavljaju poslove koji se odnose na bezbednost premijera.\nBečić je rekao da odbor želi da od direktora bezbednosnih službi čuje u kom pravcu treba da idu izmene zakona kako se ne bi dešavalo uznemiravanje građana, kao i to da se slučajno otkrije velika količina oružja u blizini porodične kuće premijera u Jajincima.\n„Neprihvatljivo je da se na trasi kojom prolazi premijer nađe oružje koje može da ugrozi njegovu bezbednost, bezbednost njegove porodice i bezbednost građana“, rekao je Bečić.\nPrema njegovim rečima, sednica odbora u četvrtak biće uvod u zajedničku sednicu odora za kontrolu službi bezbednosti i odbora za odbranu i unutrašnje poslove, na koju će biti pozvani resorni ministri Nebojša Stefanović i Zoran Đorđević i direktori BIA, VBA i VOA.\nBečić navodi da je zajednička sednica dva odbora u narednom periodu potrebna kako bi ministri i direktori bezbednosnih agencija informisali članove tih skupštinskih tela o aktuelnim pitanjima i pokušaju izazivanja nestabilnosti u Srbiji.\nBečić kaže da će iduće sedmice biti održano nekoliko redovnih sednica odbora za kontrolu službi bezdenosti gde će biti razmatrani tromesečni izveštaji o radu bezbednosnih agencija.


Vesti online / Vesti / Srbija / "Vučić odustao od obraćanja na protestu zbog malog broja ljudi"\n"Predsednik Srbije Aleksandar Vučić nameravao je da se obrati okupljenima na protestu, ali je zbog malog broja prisutnih odustao", naveo je ministar unutrašnjih poslova Nebojša Stefanović za tv Prva.\nOn je rekao da je na protest u centru Beograda došlo oko 7.500 ljudi, ali da se njihov broj smanjivao posle obraćanja pojedinih govornika.\n- Prvo ih je odlazilo po nekoliko desetina, a onda i po nekoliko stotina, posebno nakon govora Sergeja Trfunovića i sada u šetnji učestvuje između četiri i pet hiljada ljudi - izjavio je on.\nStefanović je negirao tvrdnje da je saobraćajna policija zaustavljala autobuse koji su po redu vožnje iz drugih gradova krenuli ka Beogradu.\n- Ovde je bio problem što se odazvao manji broj ljudi nego što su organizatori očekivali i onda su svi drugi krivi - navodi Stefanović.